অন্তরবর্তী বাজেট ও পূর্ণাঙ্গ বাজেটের মধ্যে পার্থক্য কী? অন্তরবর্তী বাজেট ও পূর্ণাঙ্গ বাজেটের মধ্যে পার্থক্য কী?\ngeneral budget vs interim budget\nঅন্তরবর্তী বাজেট ও পূর্ণাঙ্গ বাজেটের মধ্যে পার্থক্য কী?\nKJ Staff Friday, 01 February 2019 04:00 PM\nপ্রধানমন্ত্রী শ্রী নরেন্দ্র মোদী পরিচালিত বিজেপি সরকার ১ই ফেব্রুয়ারি আগামী আর্থিক বৎসরের বাজেট পেশ করেছে। এই বাজেট অধিবেশন এই বৎসর এক মাস এগিয়ে নিয়ে আসা হয়েছে কারণ আগামী এপ্রিল-মে মাসে লোকসভা নির্বাচন শুরু হতে চলেছে।\nকেন্দ্রীয় অর্থমন্ত্রক এই বাজেটের নাম দিয়েছেন “অন্তর্বর্তী বাজেট” এবং বিভিন্ন সংবাদ মাধ্যম ও অন্যান্য উৎস থেকে জানা গেছে এই অন্তরবর্তী বাজেটের মাধ্যমেই কেন্দ্রীয় সরকার সম্পূর্ণ বাজেট পেশ করতে পারে। ইউনিয়ন মিনিস্টার শ্রী পীয়ুষ গোয়েলকে অস্থায়ী অর্থমন্ত্রক সামলানোর দায়িত্ব দেওয়া হয়েছে, তিনিই এই নতুন অন্তরবর্তী বাজেট পেশ করবেন।\nএই বিষয়ের মাধ্যমে আমরা পূর্ণাঙ্গ বাজেট ও অন্তরবর্তী বাজেট-এর সম্পর্কে আলোচনা করতে চলেছি।\nঅন্তরবর্তী বাজেট কী?\nঅন্তর্বর্তী বাজেট একটি সংগঠিত প্রশাসনিক বাজেট যেটি একটি নির্দিষ্ট সময় পর্যন্ত চলে, এটি একটি সম্পূর্ণ বাজেটের মতই বিষয় যার মাধ্যমে কোনো সরকার চলতি বৎসরের খরচ ও আগামী বৎসরের একটি খরচের নকসা প্রকাশ করতে পারেন। অন্তরবর্তীকালীন বাজেটের মাধ্যমে একটি আর্থিক বৎসরে কত টাকা আয় ও কত টাকা ব্যয় হতে পারে তার একটি পূর্ণাংগ হিসাব পাওয়া সম্ভব হয়।\nকখন অন্তরবর্তীকালীন বাজেট পেশ করা হয়?\nএকটি সরকার তখনি এই ধরণের বাজেট পেশ করতে পারে যখন একটি পূর্ণাংগ বাজেট তৈরির সময় পায় না, বা সামনাসামনি কোনো সাধারণ নির্বাচনের সময় চলে আসলে। আসলে এই ধরণের বাজেট পেশের কারণই হলো, কোনো বিদায়ী সরকার তাঁর চলার সময়টুকুর বাজেট তৈরি করে এবং আগামী সরকার যাতে সেই অন্তরবর্তী বাজেটকে পূর্ণাংগ রূপ দিতে পারে।\nআমাদের অন্তরবর্তী বাজেটের প্রয়োজনীয়তা কী?\nএকটি সরকারের অন্তরবর্তী বাজেটের প্রয়োজনীয়তা তখনি পড়ে যখন সে তাঁর শাসনকালের সময়টুকু সেই বাজাটের মাধ্যমে চলতে পারে, এবং আগামি সরকার যাতে নিজের প্রয়োজনমত তাঁদের আর্থিক পরিকল্পনা গ্রহণ করতে সক্ষম হন। ভারতীয় লোকসভা এই ধরণের বাজেট অধিবেশনের অধিকার দেয় যাতে বিদায়ী সরকার ৩১শে মার্চ পর্যন্ত তাঁদের আর্থিক কার্যাবলী মিটিয়ে নিতে সক্ষম হয়।\nযদি কোনো কারণে কোনো সরকার পূর্ণাংগ বাজেট বানানোর সময় না পায় আর্থিক বৎসর শেষ হওয়া পর্যন্ত তবে লোকসভার কর্তৃপক্ষকে সামান্য সময়ের আয় ব্যয়ের হিসাব সামলানোর জন্য এই অন্তরবর্তী বাজেট অধিবেশনের অধিকার দেওয়া হয়। এই লোকসভা অন্তরবর্তী বাজেটের মাধ্যমে একটি ভোট অফ অ্যাকাউন্টস এর অধিকার পায় যতদিন না পর্যন্ত নতুন সরকার বা লোকসভা পূর্ণাংগ বাজেট পেশ করছে। এই ভোট অফ অ্যাকাউন্টসের জন্য বিদায়ী লোকসভা এবং সরকার তাঁদের সমস্ত সরকারী খরচ করতে সক্ষম। নির্বাচনের ক্ষেত্রে এই ভোট অফ অ্যাকাউন্টসের মেয়াদ মাত্র চার মাস।\nঅন্তরবর্তী বাজেট ও সাধারণ বাজেটের মধ্যে পার্থক্য কী?\nঅন্তরবর্তী বাজেটের মাধ্যমে একটি সরকার লোকসভার অনুমত্যানুসারে একটি সরকার তাঁর বাকী আর্থিক সময়কালের খরচ নির্বাহ করার ক্ষমতা পায়।অবশ্য এই আয় ও ব্যয়ের হিসাবের নির্ধারণ করা হয় একটি পূর্ণাংগ বছরের হিসেবেই। যদি সরকার পরিবর্তন হয় তাহলে এই অন্তরবর্তী বাজেটের বেশ কিছু প্রনয়ণ নতুন সরকার তাঁর ইচ্ছামতো পরিবর্তন করতে সক্ষম হন।\nএকটি সরকার কী অন্তরবর্তী বাজেটের মাধ্যমে নতুন করব্যবস্থা বা নতুন নীতি প্রনয়ন করতে পারেন?\nসংবিধান অনুসারে কোনো সরকার অন্তরবর্তী বাজেটের মাধ্যমে করকাঠামো পরিবর্তন করতে পারেন। স্বাধীনতার পর থেকে এই পর্যন্ত মোট ১২ টি অন্তরবর্তী বাজেট অধিবেশন হয়েছে যাতে বড়সড় পরিবর্তন হয়েছে ও অনেক নতুন পরিকল্পনা সংযোজিত হয়েছে।\nআবার এও দেখা গেছে ২০০৯ সালে কংগ্রেস পরিচালিত ইউ-প-এ সরকার ভোটপূর্ববর্তী অন্তরবর্তী বাজেট পেশ হয়েছিলো তার কোনো পরিবর্তন ঘটায় নি।


“আমার বাচ্চাটা কি আব্বুকেই ‘বাবা’ বলে ডাকবে?” – Women Chapter\nজানুয়ারি ২৬, ২০১৭, ১:০৫ অপরাহ্ণ\nকাশফি জামান শ্যামা: শাখা-প্রশাখা না টেনে একেবারে মূল গল্পে চলে যাই।\nকেস স্টাডি -১: আইনগত জটিলতার কারণে একটা ছদ্মনাম দেই মেয়েটার, নাম দিই “নদী”। নামের সাথে মিলে গেছে ওর আচরণও। অনাগত চিন্তা ভুলে সারাক্ষণ হিহি- হাহা- চলছেই। আমি সেইফ হোমে গেলেই মহিলা আনসারদের একরাশ বিচারের ঝুড়ি, ম্যাডাম নদী এই করছে, নদী ওই করছে। তবু এই নদী যখন চুপ হয়ে গেলো, সেই নীরবতা সহ্য করা মুশকিল ছিল সবার জন্যই। মাত্র ১৩ বছর বয়সে মা হতে গিয়ে আমাদের নদী এক্কেবারে চুপ হয়ে গেলো, সেদিন সারারাত আমি একটা ফোঁটাও ঘুমাতে পারিনি, বুকের ভিতরটা খিঁচে আসে আজও।\nইসসস, আর কয়েকটা দিন আগেই আমি জয়েন করতাম, সময়মত তাহলে হয়ত মেয়েটাকে ওর হত্যাকারি অনাহুত সন্তানটা থেকে রক্ষা করতে পারতাম! আইনি জটিলতা আর মারপ্যাঁচে চলে গেলো দু-দুটা জীবন….\nআমার ব্যর্থতার গল্প এটা।\nকেস স্টাডি -২: এবারের ঘটনার পাত্রী ১৫ বছরের ” জয়িতা” ( ছদ্মনাম)। খুব কাছের একজনের হাতে বার বার, কয়েকবার শোষিত মেয়েটি যখন মৃত্যুসজ্জায়, তখন মেয়েটির মার হুস হয়। যথাক্রমে পুলিশ এবং পরে ওয়ান স্টপ মেডিকেল হয়ে ওর স্থান হয় ” নিরাপদ হেফাজতে “।\nআট মাসের অন্তঃসত্ত্বা মেয়েটিকে আমি একদিনও হাসতে দেখিনি। জীবন আর জীবনের কদর্য দিকগুলা ওর কাছ থেকে ওর কৈশোর আর আনন্দ কেড়ে নিয়েছে ভয়ংকরভাবে। আমি ঘন্টার পর ঘন্টা ওর সাথে কথা বলতাম, উত্তরে উল্টা আমাকে একটা প্রশ্ন করতো, ‘আপু’ আমার বাচ্চাটা কি আব্বুকেই ‘বাবা’ বলে ডাকবে?\nআমি সবার ক্ষমাপ্রার্থী, এমন একটা ঘটনা শেয়ার করার জন্য।\nভুমিষ্ঠ শিশুটি ছিল অবাঞ্ছিত, তাই আমার প্রথম থেকেই সাজেশন ছিল জন্মের পর পরই ওকে অন্যত্র সরিয়ে ফেলার। বলাই বাহুল্য তা মানা হয়নি। পরিণতি, একটা মৃত্যু, শীতের রাতে সবাই যখন টিভি প্রোগ্রাম দেখতে ব্যস্ত তখন কাঁথা চাপা পড়ে, কেউ খেয়ালই করেনি….।\nবিশেষ আদালতে, পরবর্তিতে মেয়েটার নামে দায়ের করা হত্যা মামলা খালাস পেয়েছে। আমার সাড়ে ষোল পাতার লেখা মেয়েটার মানসিক অবস্থা আর তার ফলাফলের রেজাল্ট একটু হলেও পেয়েছি, এটা আমার জীবনের সবচেয়ে বড় জয়, সবচেয়ে বড় আনন্দের। ওর সাথে ঘটে যাওয়া অন্যায়ের প্রতিকার আমরা, আমাদের সমাজ করতে পারিনি, এটা এখনো আমাদের পরম দুর্ভাগ্য…\nতবু এটা আমার জয়ের গল্প।\nএই দুটো ঘটনা পড়ে আঁতকে উঠার দিন মনে হয় আজ আর নেই, প্রতিনিয়ত আমরা খারাপ থেকে খারাপতরো খবর শুনছি। অনেক অন্যায়ের মধ্যেও তবু একটু ভালো যেন শান্তির পরম ছোঁয়া বুলায়। আমরা মেয়েরা আর একবার মাত্র ভাবি, কিছু মিস হয়ে যাচ্ছে না তো! আমার মেয়ে, বোন, পরিবার কিম্বা পাশের- দুরের কেউ শোষিত হচ্ছে না তো! বিশ্বাস’টাকে রেখে অবিশ্বাস আর সন্দেহ’টাকেও দাম দেই, হয়তোবা সেকেন্ড থট’ই বদলে দিতে পারে আমাদের জীবন।\nকাশফি জামান শ্যামা, জুভেনাইল কাউন্সিলর, কিশোর ও কিশোরী উন্নয়ন কেন্দ্র\nTags: "আমার বাচ্চাটা কি আব্বুকেই 'বাবা' বলে ডাকবে?", আন্দোলনে নারী, উইমেন চ্যাপ্টার, কাশফি জামান শ্যামা, নারী নির্যাতন, পারিবারিক নির্যাতনের শিকার যখন নারী, সমাজের অসঙ্গতি


নোয়াখালীতে আরও একজনের শরীরে করোনা শনাক্ত | Nogor24.Com\nনোয়াখালীতে আরও একজনের শরীরে করোনা শনাক্ত\nনগর২৪ (নিজস্ব প্রতিনিধি)\nনোয়াখালীতে করোনাভাইরাসে আক্রান্ত আরও একজনকে শনাক্ত করা হয়েছে। এ নিয়ে জেলায় করোনাভাইরাসে আক্রান্ত সাত জনকে শনাক্ত করা হয়েছে। বুধবার বিষয়টি নিশ্চিত করেছেন নোয়াখালীর সিভিল সার্জন ডা. মোমিনুর রহমান।\nতিনি জানান, মঙ্গলবার রাতে চট্টগ্রামে ফৌজদার হাটে অবস্থিত ইনস্টিটিউট অব ট্রপিক্যাল অ্যান্ড ইনফেকসাস ডিজিজ (বিআইটিআইডি) হাসপাতাল থেকে পাওয়া তথ্যে আরও একজন আক্রান্তের বিষয়টি জানা যায়। আক্রান্ত ব্যক্তি বেগমগঞ্জের বাসিন্দা। তার বয়স ৬০। গত ২১ তারিখ থেকে তিনি হোম কোয়ারেন্টাইনে রয়েছেন।\nসিভিল সার্জন বলেন, এ নিয়ে নোয়াখালী জেলায় সাত জন করোনায় আক্রান্ত হলেন। এদের মধ্যে সোনাইমুড়ীতে দুই জন, সেনবাগে একজন, সদর উপজেলায় একজন, কবিরহাট উপজেলায় একজন ও বেগমগঞ্জ উপজেলায় দুই জন। এদের মধ্যে সোনাইমুড়ীর একজন ও সেনবাগের একজন মারা যাওয়ার পর তাদের করোনা শনাক্ত হয়।\nবেগমগঞ্জ উপজেলা স্বাস্থ্য ও পরিবার পরিকল্পনা কর্মকর্তা ডা. অসীম কুমার দাস বলেন, ৬০ বছর বয়সী ওই ব্যক্তি লক্ষ্মীপুরের একটি মাদ্রাসায় চাকরি করেন। গত ২০ দিন আগে তিনি লক্ষ্মীপুর থেকে বেগমগঞ্জে নিজ বাড়িতে আসেন। স্থানীয় জনপ্রতিনিধিদের দেওয়া তথ্যের ভিত্তিতে গত ২১ এপ্রিল স্বাস্থ্যকর্মী পাঠিয়ে ওই ব্যক্তিকে উপজেলা স্বাস্থ্য কমপ্লেক্সে এনে তার নমুনা সংগ্রহ করা হয়। তার সর্দি, জ্বর ও হালকা কাশি ছিল। তার নমুনা করোনা পরীক্ষার জন্য পাঠানো হয়েছিল। ওই দিনই তার বাড়িটি লকডাউন করে দেওয়া হয়।\nতিনি আরও বলেন, রাতে তার নমুনা পরীক্ষার ফলাফল পজিটিভ আসায় আজ দুপুরে তার পরিবারের আরও আট সদস্যের নমুনা সংগ্রহ করে চট্টগ্রামে পাঠানো হয়েছে। আক্রান্ত ব্যক্তির উপসর্গ জটিল না হওয়ায় আপাতত তাকে বাড়িতে আইসোলেশনে রেখে চিকিৎসা দেওয়া হচ্ছে।\nবেগমগঞ্জ মডেল থানার ওসি হারুনুর রশিদ চৌধুরী জানান, আক্রান্ত ওই ব্যক্তির বাড়িতে প্রায় ৩০০ লোকের বসবাস। করোনা সংক্রমণ এড়াতে ওই বাড়িতে পুলিশি টহল জোরদার করা হয়েছে।


রাহুলের অর্ধশতরান, হাসতে হাসতে সিরিজ জয় ভারতের– News18 Bengali\nরাহুলের অর্ধশতরান, হাসতে হাসতে সিরিজ জয় ভারতের\nঅস্ট্রেলিয়া ৩০০ ও ১৩৭, ভারত ৩৩২ ও ১০৭/২ (২৩.৫ ওভার)\nUpdated:Mar 28, 2017 12:27 PM IST\nIndia's K L Rahul celebrates after the win against Australia in the final test match at HPCA Stadium in Dharamsala on Tuesday. Photo: PTI\nIndia 332 & 107/2 (23.5 ov)\nIndia won the match by 8 wickets and series by 2-1\n#ধরমশালা: ধরমশালা টেস্টের ফলাফল কী ঘটতে চলেছে ? তা সোমবার তৃতীয় দিনের খেলা শেষেই মোটামুটি ঠিক হয়ে গিয়েছিল ৷ জয়ের জন্য ভারতের প্রয়োজন ছিল মাত্র ৮৭ রান ৷ আজ, মঙ্গলবার ম্যাচ কত তাড়াতাড়ি শেষ হয়, সেটাই ছিল দেখার ৷ লাঞ্চের আধ ঘণ্টা আগেই সেই কাজ করে দেখালেন লোকেশ রাহুল (৫১ নট আউট) ৷ তাঁর ব্যাটে ভর করেই হাসতে হাসতে ম্যাচ ও সিরিজ জয় ভারতের ৷\nমাত্র সাড়ে তিন দিনেই শেষ টেস্ট ৷ এই টেস্টে খেলেননি ভারত অধিনায়ক বিরাট কোহলি ৷ গুরুত্বপূ্র্ণ টসও হারে ভারত ৷ কিন্তু এসবের মধ্যেই নিজেদের লক্ষ্য থেকে ফোকাস হারায়নি কুম্বলের ছেলেরা ৷ প্রথম দিনেই অস্ট্রেলিয়াকে অল-আউট করার পর প্রথম ইনিংসে অস্ট্রেলিয়ার রানকে টপকে যাওয়া ৷ এরপর দ্বিতীয় ইনিংসে উমেশ-জাডেজা-অশ্বিন ত্রয়ীর দুরন্ত বোলিংয়ের সামনে অসহায় আত্মসমর্পন অজিদের ৷ জয়ের জন্য ভারতের সামনে টার্গেট ছিল মাত্র ১০৬ রানের ৷ চতুর্থ দিনে প্রত্যাশামতোই কোনও অঘটন ঘটেনি ৷ আরেক ওপেনার বিজয় ( ৮) এবং পূজারা (০)-র উইকেট হারালেও ম্যাচ জিততে বিশেষ অসুবিধা হয়নি ভারতের ৷ রাহুলের সঙ্গে শেষপর্যন্ত অপরাজিত থেকে যান এই ম্যাচে অধিনায়কত্ব করা অজিঙ্কা রাহানে ( ৩৮ নট আউট) ৷ ম্যাচে মোট ৪ উইকেট এবং দ্বিতীয় ইনিংসে ব্যাট হাতে গুরুত্বপূর্ণ ৬৩ রান করে ম্যাচের সেরা নির্বাচিত হওয়ার পাশাপাশি সিরিজের সেরাও নির্বাচিত হয়েছেন রবীন্দ্র জাডেজা ৷\n#Australia#Dharamshala Test#India#K.L Rahul#ধরমশালা টেস্ট#ভারত-অস্ট্রেলিয়া\nFirst published: 11:03:56 AM Mar 28, 2017


হার্ড ইমিউনিটির পথে হাঁটলে কঠিন মূল্য দিতে হবে জনগণকে | চিন্তা | দেশ রূপান্তর\nবে-নজীর আহমেদ | ৮ মে, ২০২০ ০০:০০\nস্বাস্থ্য অধিদপ্তরের রোগ নিয়ন্ত্রণ বিভাগের সাবেক পরিচালক ও বিশ্ব স্বাস্থ্য সংস্থার উপদেষ্টা অধ্যাপক ড. বে-নজীর আহমেদের জন্ম ১৯৫৯ সালে গাইবান্ধায়। রাজশাহী মেডিকেল কলেজ থেকে এমবিবিএস পাস করার পর তিনি ঢাকা বিশ্ববিদ্যালয় থেকে জনস্বাস্থ্যে মাস্টার্স এবং চিকিৎসা অণুজীববিজ্ঞানে এমফিল করেন। সংক্রামক রোগ বিষয়ে শিক্ষকতা, গবেষণা ও কর্মসূচি পরিচালনায় দেশে-বিদেশে গুরুত্বপূর্ণ অবদান রেখেছেন তিনি। বিশেষত কালাজ্বর, ফাইলেরিয়া বা গোদরোগ, জলাতঙ্ক ও ডেঙ্গু রোগ নিয়ন্ত্রণে ভূমিকার জন্য সুবিদিত অধ্যাপক বে-নজীর আহমেদ। ২০১১ থেকে ২০১৫ সাল পর্যন্ত স্বাস্থ্য অধিদপ্তরের রোগ নিয়ন্ত্রণ বিভাগের পরিচালক ও সংক্রামক রোগ নিয়ন্ত্রণের লাইন ডিরেক্টর হিসেবে দায়িত্ব পালন করেছেন অধ্যাপক বে-নজীর। এ সময় কালাজ্বর, গোদরোগ এবং চৌষট্টি জেলায় বিনামূল্যে জলাতঙ্কের টিকা প্রদান কর্মসূচি পরিচালনায় মুখ্য ভূমিকা পালন করেন তিনি। দেশে করোনাভাইরাসের বিস্তার, কভিড-১৯ রোগের চিকিৎসা এবং মহামারী মোকাবিলার উপায় হিসেবে হার্ড ইমিউনিটি ও লকডাউনসহ প্রাসঙ্গিক বিষয়গুলো নিয়ে দেশ রূপান্তরের সঙ্গে কথা বলেছেন অধ্যাপক বে-নজীর আহমেদ। সাক্ষাৎকার নিয়েছেন দেশ রূপান্তরের সম্পাদকীয় বিভাগের আহমেদ মুনীরুদ্দিন\nদেশ রূপান্তর : দেশে করোনাভাইরাসের প্রাদুর্ভাব শুরুর পর আমরা দুই মাসের বেশি সময় পার করেছি। প্রথম পর্যায়ে সরকার সাধারণ ছুটি ঘোষণা, গণপরিবহন বন্ধ এবং সব শিক্ষাপ্রতিষ্ঠান বন্ধ করার মধ্য দিয়ে কঠোর পদক্ষেপ নিয়েছিল। কিন্তু দেশের চৌষট্টি জেলাতেই সামাজিক পর্যায়ে সংক্রমণ ছড়িয়ে পড়ার কঠিন সময়ে এসে সবকিছু শিথিল করে দেওয়া হচ্ছে। ব্যাপক হারে করোনার পরীক্ষা ও চিকিৎসায় স্বাস্থ্য খাতের সক্ষমতা না থাকা সত্ত্বেও এমন সিদ্ধান্ত নেওয়া হচ্ছে। করোনা প্রতিরোধে সরকার আসলে কি নীতিতে এগোচ্ছে সেটা যেমন স্পষ্ট নয়, তেমনি জনগণও সঠিক নির্দেশনা পাচ্ছে না। আপনি কী মনে করেন?\nবে-নজীর আহমেদ : সরকার যথার্থভাবেই ২৬ মার্চ লকডাউনটা প্রয়োগ করেছিল। সারা বিশ্বেই লকডাউন একটা কার্যকর পদক্ষেপ হিসেবে প্রতিপন্ন হয়েছে। এর কার্যকারিতা এশিয়া, ইউরোপ, আমেরিকাসহ সব মহাদেশেই দেখা গেছে। কিছু ঘাটতি, বিচ্যুতি সত্ত্বেও বাংলাদেশে নেওয়া পদক্ষেপগুলোর মধ্যে লকডাউনই ছিল সবচেয়ে উপযোগী। বিশ্ব স্বাস্থ্য সংস্থা সুনির্দিষ্ট ছয়টি পয়েন্ট দিয়েছে, যেটা পূরণ করলে কোনো দেশ তার সামগ্রিক অংশ থেকে কিংবা নির্দিষ্ট এলাকা থেকে লকডাউন প্রত্যাহার করতে পারে। আমার পর্যালোচনা অনুযায়ী, বিশ্ব স্বাস্থ্য সংস্থার ছয়টি পয়েন্ট বাংলাদেশ এখনো পূরণ করতে পারেনি। তার মধ্যে অন্যতম গুরুত্বপূর্ণ একটি পয়েন্ট হলো সংক্রমণ নিয়ন্ত্রণে আসা। কিন্তু বাংলাদেশ এখনো সংক্রমণ বাড়ার পর্বে রয়েছে। আরেকটি শর্ত হলো, কোনো দেশের সব কেসকে টেস্ট করার সক্ষমতা। সারা দেশে করোনা পরীক্ষার হার বলছে আমরা সে সক্ষমতা অর্জন করিনি। এছাড়া দেশে যেসব রোগী শনাক্ত হচ্ছে তারা কাদের সংস্পর্শে আসছে সেসব তথ্য বা সংক্রমণের উৎস চিহ্নিত করা হচ্ছে না। পরীক্ষার সংখ্যা বাড়লেও তা মোটেই পর্যাপ্ত নয়। এ অবস্থায় লকডাউন তুলে নেওয়া বা শিথিল করা খুবই বিপজ্জনক।\nদেশ রূপান্তর : সরকারের রোগতত্ত্ব, রোগ নিয়ন্ত্রণ ও গবেষণা ইনস্টিটিউট বা আইইডিসিআর প্রথমে এককভাবে করোনা পরীক্ষার দায়িত্বে ছিল। পরে বিভিন্ন ল্যাবরেটরিকে যুক্ত করা হয়। আইইডিসিআর এখন নমুনা সংগ্রহের দায়িত্ব থেকে সরে যাওয়ায় স্বাস্থ্য অধিদপ্তরের ওপর দায়িত্ব বর্তেছে। কিন্তু তারা কীভাবে সারা দেশ থেকে নমুনা সংগ্রহ করছে বা করবে সে বিষয়গুলোও স্পষ্ট নয়। আইইডিসিআর, স্বাস্থ্য অধিদপ্তর ও স্বাস্থ্য মন্ত্রণালয়ের মধ্যে কি সমন্বয়হীনতা কাজ করছে। আপনার পর্যাবেক্ষণ কী?\nবে-নজীর আহমেদ : এই সমস্যার মূল কারণ সিদ্ধান্তহীনতা কিংবা অন্য অর্থে বলা যায়, দূরদর্শিতার অভাব। দেশে কী পরিস্থিতি দাঁড়াতে পারে, কত টেস্ট করা লাগবে এবং সারা দেশে কীভাবে তা কাজ করবে সে সম্পর্কে শুরুর দিকের সিদ্ধান্তগুলো সংকীর্ণ ছিল। ভাবা হয়েছে, একটা ল্যাবই যথেষ্ট, একটা ল্যাবের সদস্যরাই সারা দেশ থেকে নমুনা সংগ্রহ করতে পারবে। এক্ষেত্রে আরেকটা বিবেচনা কাজ করেছে, সেটা বায়োসেফটি বা জৈবনিরাপত্তা। বায়োসেফটি বা জৈবনিরাপত্তা বলতে বিশ্বজুড়ে জীবাণু পরীক্ষা করার মানকে বোঝায়। তারা ভেবেছিলেন এটা একমাত্র আইইডিসিআরই নিশ্চিত করতে পারবে। এই দুটি বিষয়ের আলোকেই প্রথম দিকে সঠিক সিদ্ধান্তটা নেওয়া হয়নি। অথচ আমার জানামতে, বাংলাদেশের ১৫-২০টি ল্যাবে বায়োসেফটি বজায় রেখে পরীক্ষা করার সক্ষমতা আছে। কিন্তু সরকারের কাছে এ তথ্য ছিল না।\nদেশ রূপান্তর : কাদের করোনা পরীক্ষা করা হবে সে বিষয়েও আমরা সিদ্ধান্তহীনতা দেখেছি। একই সঙ্গে নমুনা সংগ্রহ করা এবং পরীক্ষার ফল দেওয়া নিয়ে ব্যাপক ভোগান্তির শিকার হচ্ছে মানুষ। এখন ঢাকায় ১৭টি ও ঢাকার বাইরে ১৬টি নিয়ে করোনা পরীক্ষার মোট ল্যাবরেটরির সংখ্যা দাঁড়িয়েছে ৩৩টি। দৈনিক নমুনা পরীক্ষা পাঁচ হাজারে পৌঁছেছে। কিন্তু নমুনা সংগ্রহ ও পরীক্ষার গতি বাড়ানোর জন্য প্রয়োজনীয় টেকনিশিয়ান এমনকি পরীক্ষার কিটসহ অন্যান্য লজিস্টিকের অভাবের কথাও জানা যাচ্ছে। এক্ষেত্রে সংকটটা আসলে কী?\nবে-নজীর আহমেদ : পরীক্ষা করার ক্ষেত্রে শুরুতেই সিদ্ধান্ত নিতে হয় কাদের পরীক্ষা করা হবে। সংক্রমণের সন্দেহভাজনদের মধ্যে একটি হলো, করোনা রোগীর সংস্পর্শে যারা আসছেন কিংবা করোনা আক্রান্ত দেশ থেকে আসছেন, তাদের স্বাস্থ্য বিভাগ খুঁজে বের করবে। একে বলে ট্রেসিং। দ্বিতীয় বিষয় হলো, কোনো চিকিৎসক যদি কোনো ব্যক্তির মধ্যে করোনার উপসর্গ পান, তাহলে তিনি ওই রোগীকে রেফার করতে পারেন। তৃতীয় বিষয় হলো, কোনো ব্যক্তির যদি মনে হয়, তার করোনা হয়েছে, তাহলে নিজেই পরীক্ষা করাতে পারেন। এগুলো হলো কারও কাছ থেকে নমুনা সংগ্রহের পদ্ধতি। এ পদ্ধতি যদি ভালো কাজ না করে, সেক্ষেত্রে আপনি কিন্তু কেস মিস করবেন।\nআরেকটি বিষয় হলো, নমুনা সংগ্রহ করা। আইইডিসিআর বলেছিল, বাড়ি বাড়ি গিয়ে নমুনা সংগ্রহ করবে। আমি এর সঙ্গে একমত হতে পারিনি। আমি বলেছিলাম, এটা ভুল সিদ্ধান্ত। কেননা, বাংলাদেশের মতো জনবহুল দেশে বাড়ি বাড়ি গিয়ে নমুনা সংগ্রহ করা টেকসই পদ্ধতি হতে পারে না। সেটাই ঘটেছে। এক্ষেত্রে আরেকটি পদ্ধতি হলো, কোনো প্রতিষ্ঠানে গিয়ে নমুনা সংগ্রহ করা। যেমনটি হলো, বঙ্গবন্ধু শেখ মুজিবুর রহমান বিশ্ববিদ্যালয়ের ফিভার ক্লিনিক। সেখানে জ্বর, সর্দি-কাশি নিয়ে লোকজন আসছে। তাদের কাছ থেকে নমুনা সংগ্রহ করা। আরেকটি হতে পারত শহরগুলোতে নমুনা সংগ্রহের বুথ তৈরি করা। আর গ্রামাঞ্চলে কমিউনিটি ক্লিনিকগুলোকে এ রকম বুথ হিসেবে কাজে লাগানো। ৬ হাজার-৮ হাজার লোকের জন্য এমন কেন্দ্র দেশজুড়েই ছড়িয়ে আছে।\nআমাদের মতে পরীক্ষার ফল একই দিনে দিতে হবে। যেখানে নমুনা সংগ্রহ করা হবে, সেখানে একটা মোবাইল নম্বর থাকবে। যদি নেগেটিভ হয়, তাহলে চার থেকে ছয় ঘণ্টার মধ্যে তাকে জানাতে হবে। সেটা এসএমএসের মাধ্যমে জানাতে হবে। আর পজিটিভ হলে তাকে কী করতে হবে, তা টেলিফোনে জানাতে হবে। এ ধরনের মেকানিজম দাঁড় করাতে হবে। এভাবে পুরো বিষয়টিকে যদি আমরা সমন্বয় না করি, একটা প্যাকেজের মধ্যে না আনি, তাহলে তো ব্যাকলক হবে। এটাই হয়েছে। আর ল্যাবের সংখ্যা আমরা আর বাড়াতে পারব না। আমরা ঊর্ধ্বসীমায় পৌঁছে গেছি। আর সর্বোচ্চ আট-দশটি ল্যাব আমরা করতে পারব। খুব বেশি হলে ৫০টা। অর্থাৎ প্রতি জেলায় একটা করেও ল্যাব করা যাচ্ছে না।\nএকটি ল্যাবকে সর্বোচ্চভাবে ব্যবহার করতে হলে আমাদের কয়েকটি শর্ত পূরণ করতে হবে। যেমন ল্যাবগুলোতে পর্যাপ্ত পলিমারি চেইন রিঅ্যাকশন বা পিসিআর মেশিন রাখতে হবে। প্রত্যেকটা পিসিআরের সীমাবদ্ধতা রয়েছে। এক রানে সর্বোচ্চ ৮৪টা বা ৯০টা টেস্ট করা যাবে। তাহলে যদি তিনটি পিসিআর থাকে, তাহলে এক রানে আড়াইশ টেস্ট করা যাবে। আবার প্রত্যেকটা পিসিআর যদি কয়েক রান করে দিই, তাহলে এক দিনে দুই বা তিন হাজার টেস্ট করাও যাবে। সেক্ষেত্রে কোনো ব্যাকলক থাকত না। পাশাপাশি, নমুনা সংগ্রহের জন্য এখানেও বহু লোক লাগবে। আমাদের পর্যাপ্তসংখ্যক মেডিকেল টেকনোলজিস্ট নেই। আমরা যদি টেস্ট বাড়াতে চাই, তাহলে আমাদের অধিকসংখ্যক মেডিকেল টেকনোলজিস্ট নিতে হবে। এক্ষেত্রে আমরা স্বল্পমেয়াদের জন্য তাদের নিয়োগ দিতে পারি। তিন মাস কিংবা ছয় মাসের জন্য নিয়োগ দিতে পারি।\nদেশ রূপান্তর : এ ধরনের যোগ্যতাসম্পন্ন টেকনোলজিস্ট আমাদের পাবলিক বিশ্ববিদ্যালয় এবং সরকারি অন্যান্য গবেষণাগার ও প্রতিষ্ঠানে রয়েছে। তাদের তো স্বল্পমেয়াদের জন্য জরুরি নিয়োগ দেওয়া যায়।\nবে-নজীর আহমেদ : অবশ্যই, নিয়োগ দেওয়া যায়। আবার অনেকে ডিপ্লোমা ডিগ্রি সম্পন্ন করেছেন। তাদেরও স্বল্পমেয়াদে নিয়োগ দেওয়া যেত। প্রয়োজনে তাদের ছোট আকারে ইফেকশন কন্ট্রোল ট্রেনিং দিতে হতো। যদি পর্যাপ্ত লোক না থাকে, তাহলে টেস্ট বাড়ানো যাবে না। আইইডিসিআরের নমুনা পরীক্ষা বন্ধ করার পেছনে কিন্তু তাদের এ অপর্যাপ্ত লোকবল অন্যতম কারণ। তাদের চিফ বায়োলজিস্ট থেকে অনেকেই আক্রান্ত হয়ে কোয়ারেন্টাইনে চলে গেছেন। সেক্ষেত্রে প্ল্যান-বি বা ব্যাকআপ প্ল্যান থাকা দরকার ছিল। একই সঙ্গে আমাদের টেস্ট কিটের সরবরাহ ঠিক রাখা দরকার। লজিস্টিকস সাপ্লাই ও ম্যানেজমেন্ট, মেশিনারি ম্যানেজমেন্ট এবং ম্যানপাওয়ার ম্যানেজমেন্ট যদি ঠিক করা না যায়, তাহলে ডেডলক আরও বাড়বে।\nদেশ রূপান্তর : আমরা এখন একটি বিষয় প্রায়ই শুনছি, সেটা হলো হার্ড ইমিউনিটি। এখন লকডাউন শিথিল করে, ঈদকে কেন্দ্র করে বিপণিবিতান-মার্কেট খুলে দিয়ে, মসজিদ খুলে দিয়ে, সরকারি সাধারণ ছুটি তুলে নিয়ে সীমিত আকারে গণপরিবহন চালুর সিদ্ধান্ত নিয়ে সামাজিক সংক্রমণের মারাত্মক আশঙ্কা বাড়িয়ে তুলছি। এমন পরিস্থিতিতে অনেকেই বলছেন, আমরা হার্ড ইমিউনিটির দিকে যাচ্ছি। সহজ ভাষায় বিষয়টি একটু ব্যাখ্যা করুন।\nবে-নজীর আহমেদ : হার্ড ইমিউনিটি ( (herd immunity) কথাটি এসেছে ভেড়ার পাল থেকে। যখন ভেড়ার সংক্রমণ শুরু হয়েছিল, তখন তাদের টিকা দেওয়া শুরু হলো। টিকা দিতে গিয়ে দেখা গেল যদি একশ ভেড়ার মধ্যে আশিটাকে টিকা দেওয়া যায়, তাহলে বাকি বিশটা ভেড়ার সংক্রমণ হয় না। তখন বিজ্ঞানীরা দেখলেন, এই সংক্রমিত আশিটা ভেড়া বাকি বিশটা ভেড়াকে বর্মাচ্ছন্নের মতো করে রাখে। অর্থাৎ এই ভেড়াগুলো বিশটা ভেড়াকে লুকিয়ে রাখে। সংক্রমণটা আর ছড়াতে পারে না। একেই বলে হার্ড ইমিউনিটি। এটা আমরা মানুষের ক্ষেত্রেও প্রয়োগ করি, যেমন বাচ্চাদের টিকা দেওয়া হয়। আমরা ডিপথেরিয়ার টিকা দিই, টিটেনাসের টিকা দিই, পোলিওর টিকা দিই। আমরা কিন্তু শতভাগ শিশুকে টিকা দিই না, সর্বোচ্চ ৯০ বা ৯৫ ভাগ শিশুকে টিকা দেই। এখন যে শিশুদের ডিপথেরিয়া, ধনুষ্টঙ্কার পাই না তার কারণ হলো, হার্ড ইমিউনিটির কারণে এ রোগটা আর হচ্ছে না। করোনার ক্ষেত্রে এখন হার্ড ইমিউনিটির ধারণাটা আসছে। ধারণাটা হলো, আমরা যদি সবকিছু ছেড়ে দিই, তাহলে আক্রান্ত হতে হতে হয়তো এই হার্ড ইমিউনিটিটা অর্জন হবে।\nদেশ রূপান্তর : কিন্তু বিপুল জনসংখ্যার দেশে ৮০-৯০ ভাগ মানুষকে সংক্রামিত হতে দিতে হলে যে কঠিন মূল্য দিতে হবে সেটা সামাল দেওয়া কীভাবে সম্ভব? স্বাস্থ্যসেবা খাত তো এত রোগী সামাল দিতে পারবে না। আর এত বিপুলসংখ্যক মানুষ পরিবার-পরিজন, জীবন-জীবিকা নিয়ে কীভাবে মহামারীর একটা ঘনীভূত রূপের ধকল সইবে? সরকার বা প্রশাসনও কি তেমন ঘনীভূত মহামারীর চাপ সামলাতে পারবে?\nবে-নজীর আহমেদ : যখনই সংক্রমণ ছড়ায়, তখনই আমাদের দেহে অ্যান্টিবডি তৈরি হয়, ইমিউনিটি ডেভেলপ করে। কিন্তু সমস্যাটা হলো, আমাদের দেশে যদি হার্ড ইমিউনিটি হতে হয়, তাহলে শতকরা ৯০ ভাগ লোকের সংক্রমিত হতে হবে। এখন কি আমরা ৯০ ভাগ বা ১৫ কোটি লোক আক্রান্ত হওয়া পর্যন্ত বসে থাকব বা অপেক্ষা করব? যদি তাতে রাজি হওয়া যায়, তাহলে হার্ড ইমিউনিটিতে কাজ হবে। এখন যদি ১৫ কোটি আক্রান্ত হয়, তাহলে বয়স্ক বা ষাটোর্ধ্ব ৫০ লাখ লোকের মধ্যে ৫ বা ১০ লাখ লোকের জন্য আমরা কি আইসিইউ দিতে পারব? আমরা কি ৫ লাখ লোকের মৃত্যু মেনে নেব? এখন স্বাভাবিকভাবেই এ প্রশ্নগুলোর উত্তর হবে, ‘না’। হার্ড ইমিউনিটির পথে হাঁটলে কঠিন মূল্য দিতে হবে জনগণকে। তাহলে আমরা হার্ড ইমিউনিটি বেছে নেব কি না, তার উত্তরও হবে না। এটা সম্ভব না। যুক্তরাজ্য এ পথে এগোচ্ছিল। তারা কোনো সামাজিক দূরত্ব মানছিল না। কিছুদিন পর তাদের বোধোদয় হয়েছে, এটা হবে না।\nআবদুল্লাহ আবু সায়ীদের স্বনির্বাচিত প্রবন্ধ ও রচনা\nকরোনাকালে রোজাদারের কর্তব্য\nবিপণিবিতান খোলা আত্মঘাতী হতে পারে


গণপ্রতিরোধ ও ‘বন্দুকযুদ্ধ’!\n০ মিনিট আগের আপডেট ; রাত ১০:০৬ ; শনিবার ; ডিসেম্বর ০৭, ২০১৯\nপ্রকাশিত : ১২:২৫, জুন ২০, ২০১৬ | সর্বশেষ আপডেট : ১৪:০৯, জুন ২১, ২০১৬\nসম্প্রতি দেশে একের পর এক ‘টার্গেট কিলিং’ ঘটেই চলেছে। প্রথমে বিতর্কিত ব্লগাররা টার্গেটের কেন্দ্রে থাকলেও এখন ধর্মীয় সংখ্যালঘু সম্প্রদায়ের নাগরিকরাই যেন হামলার মুখে। সাধারণ ‘সেবায়েত’ থেকে শুরু করে দর্জি, শিক্ষক- কেউই বাদ যাচ্ছেন না। এসব হত্যাকাণ্ডের ধরন দেখে আইনশৃঙ্খলা রক্ষাকারী বাহিনী থেকে শুরু করে সচেতন সবাই মনে করেন- চিহ্নিত গোষ্ঠী এসব হত্যাকাণ্ডে জড়িত। সেটা হিজবুত তাহরির, জেএমবি, এবিটি, হুজি, যে নামেই হোক না কেন- এসব টার্গেট কিলিংয়ের অংশ নেওয়া দুর্বৃত্ত নির্বিঘ্নে ঘটনা ঘটিয়ে পালিয়ে যেতে সক্ষম হয়। পরে আইনশৃঙ্খলার রক্ষার দায়িত্বে নিয়োজিত পুলিশ-র‌্যাব ‘সন্দেহভাজন’ কাউকে কাউকে আটক করে বটে। কিন্তু যৌক্তিক তদন্ত প্রতিবেদন আদালতে দাখিল হয় না। ক্ষেত্র বিশেষে আবার বিচারের সাক্ষ্য দিতে পুলিশ সদস্যরা যেতে আগ্রহী থাকেন না। এরকম এক ভয়ঙ্কর বাস্তবতায় ‘হঠাৎ আলোর ঝলকানি’র মতো ঘটনা ঘটে মাদারীপুরে। ১৫ জুন সরকারি নাজিমউদ্দিন কলেজের গণিত বিভাগের শিক্ষক রিপন চক্রবর্তীকে কুপিয়ে হত্যা চেষ্টা চালায় দুর্বৃত্তরা। এ সময় বাড়ির মালিকের স্ত্রী লাভলী আক্তার তা দেখে বাড়ির দোতলা থেকে সাহস করে নিচে নেমে চিৎকার করতে থাকেন। পরে স্থানীয় জনতা মোটরসাইকেলে চড়ে প্রায় আধ কিলোমিটার রাস্তা পর্যন্ত দুর্বৃত্ত দলকে ধাওয়া করে একজন ধরে ফেলে। প্রথমে খানিকটা ‘উত্তম-মধ্যম’ দিয়ে পরে পুলিশে সোপর্দ করে। এর আগে যতগুলো ঘটনা ঘটেছে, মানুষ আক্রান্ত ব্যক্তিকে সাহায্যে এগিয়ে আসেনি। (ব্লগার আশিকুর রহমান বাবু ২ হত্যাকারীকে অবশ্য তৃতীয় লিঙ্গের তিন সদস্য পাকড়াও করেছিলো) বিজ্ঞান লেখক অভিজিৎ রায়কে কোপানোর সময় তার স্ত্রী বন্যা আহমেদ সাহায্য চেয়েও পাননি। শত শত মানুষের মাঝ দিয়ে দুর্বৃত্তরা পালিয়ে যায়।\nকিন্তু দেয়ালে পিঠ ঠেকে গেলে মানুষ যেমন ঘুরে দাঁড়ায়, তেমনিভাবে একের পর এক হত্যাকাণ্ডের ঘটনায় আতঙ্কিত মানুষও প্রতিরোধ গড়ে তোলে নিজের অস্তিত্বের স্বার্থে। মাদারীপুরেও তাই ঘটে। আটক জঙ্গি কলেজ ছাত্র ফাহিম ঢাকা থেকে মাদারীপুরে যায় ‘কিলিং মিশনে’। সে প্রাথমিক জিজ্ঞাসাবাদে নিজেকে নিষিদ্ধ জঙ্গি সংগঠন হিজবুত তাহরীর কর্মী বলে দাবি করে। তার গ্রেফতারে সাধারণ মানুষের অংশগ্রহণকে খোদ প্রধানমন্ত্রীও সাধুবাদ জানান। কিন্তু প্রধানমন্ত্রীর সাধুবাদ জানানোর ২৪ ঘণ্টা পার হতে না হতেই ফাহিম ‘বন্দুকযুদ্ধে’ নিহত হন হাতকড়া পরা অবস্থায়। এই কিশোরের এরকম ‘মৃত্যু’তে নতুন করে জনমনে জঙ্গি দমনে আইনশৃঙ্খলা বাহিনীর আন্তরিকতা প্রশ্নবিদ্ধ হয়েছে। যেখানে একের পর এক ঘটে যাওয়া ‘টার্গেট কিলিং’য়ের কোনও আসামিকে পুলিশ-র‌্যাব খুঁজে পাচ্ছিলেন না, আসামিদের ধরতে পুরস্কার ঘোষণা করা হচ্ছিল; সেখানে এমন একজন ‘গুরুত্বপূর্ণ’ আসামিকে নিয়ে অভিযান চালানো’র নামে এতো ‘দুর্বলচিত্তে’র কাজ পুলিশ কিভাবে করতে পারলো!\n‘বন্দুকযুদ্ধে’র যে ‘গল্প’ পুলিশ বলছে তা যদি ‘সত্যি’ হিসেবে ধরেও নিই, তখন প্রশ্ন জাগে এমন একজন ‘গুরুত্বপূর্ণ’ আসামিকে ‘বুলেট প্রুফ’ জ্যাকেট এবং হেলমেট ছাড়া কেন অভিযানে নেওয়া হলো? যদিও আদালতে রিমান্ডে আবেদন করার সময় এই আসামির গায়ে ‘বুলেট প্রুফ’ জ্যাকেট ও হেলমেট পরা ছিলো। তাছাড়া গভীর রাতে এরকম একজন ‘জঙ্গি’কে নিয়ে বের হওয়ার সময় মাত্র ১০ জন পুলিশ সদস্যের টিম কী করে হয়? এরকম আরও অনেক প্রশ্ন দাঁড় করানো যায়। কিন্তু ক্ষতি যা হওয়ার, তা তো হয়েই গেলো।\nসাধারণ মানুষ কি আর উৎসাহ পাবে ‘গণপ্রতিরোধ’ গড়ে তুলতে? জীবনের ঝুঁকি নিয়ে দুর্ধর্ষ ‘জঙ্গি’কে ধরে ‘গণপিটুনি’তে না মেরে, বিচারের প্রত্যাশায় পুলিশের কাছে সোপর্দ করাটা কি ভুল হলো?\nজঙ্গি দমনে প্রধানমন্ত্রী দেশবাসীর সহায়তা চেয়েছেন। আইজিপি বলেছেন, জনগণের অংশগ্রহণ ছাড়া এদের মূল উৎপাটন করতে পারবে না পুলিশ! এখন আইজিপি কী বলবেন, তার পুলিশ বাহিনীকে? নিহত জঙ্গি ফাহিমের বাবাও সাংবাদিকদের কাছে পুলিশের উদ্দেশ্যে বলেছেন, ‘আমার ছেলেকে যারা এই বিপজ্জনক অন্যায় পথে এনেছে, তাদের ধরুন।’ সত্যিই কি তাদের ধরতে পারবে পুলিশ? নাকি আসল অপরাধীদের আড়াল করতেই এসব চেষ্টা! ২১ আগস্ট গ্রেনেড হামলা’র ঘটনা পরবর্তী সময় তো সে-ই সাক্ষ্যই দেয়!\nপুনশ্চ: লেখাটা শেষ করার মুহূর্তে জানা গেলো, অভিজিত হত্যায় জড়িত (পুরস্কার ঘোষিত আসামী) শিহাব জানিয়েছে আনসারুল্লাহ বাংলা টিমের ‘মুফতি বোর্ড’ কিলিংয়ের নির্দেশনা দেয়। এছাড়া গোয়েন্দাদের সে আরও বেশকিছু গুরুত্বপূর্ণ তথ্য দিয়েছে বলে সংবাদ বেরিয়েছে। জানি না, এখন আবার ‘ফাহিম’ এর পরিণতি ‘শিহাব’-এর বেলায়ও হয় কি না! রাষ্ট্রচালকদের মনে রাখতে হবে, তোমারে বধিবে যে, গোকুলে বাড়িছে সে।’ সাধু, সাবধান।\nআরও পড়তে পারেন: আড়ালেই থেকে যাচ্ছে ‘ক্রসফায়ারে’র মূল\nবিষয়: নজরুল কবীর\nমমতার প্রত্যাশা: কিন্তু প্রত্যাশায় ‘মমতা’ কোথায়?\n৯৩৯৭মিথিলা এখন রশিদ মুখার্জি!\n৬২৫৯অবশেষে ভারতীয় পাসপোর্ট নিচ্ছেন অক্ষয়\n৬১৭২রাজধানীর পৃথক স্থানে বাসে আগুন\n৫৫৩৫এসএ টিভি অফিসে তালা, কর্মীদের অবস্থান\n৪০৩৮রুম্পার গ্রামের বাড়িতে শোকের মাতম\n২৫৯৮বাড়িতে তিন জনকে খুন, টের পায়নি বাকি দু’জন\n২২৬৯অবিশ্বাস্য কোহলিতে দুর্দান্ত ভারত\n২২৬২খালেদা জিয়ার কারামুক্তি: আন্দোলন নিয়ে হিসাব কষছে বিএনপি\n১৪২৩খুলনায় থানার পাশে বোমা বিস্ফোরণের দায় স্বীকার আইএস’র\n১৩৬০হামলাকারী আমাদের দেশকে প্রতিনিধিত্ব করে না: ট্রাম্পকে সৌদি রাজা


মাভাবিপ্রবিতে ‘বঙ্গবন্ধুর বাংলা ভাষা ও সংস্কৃতি ভাবনা’ শীর্ষক আলোচনা সভা\nটাঙ্গাইল, বাংলাদেশ গ্লোবাল : মহান শহীদ দিবস এবং আন্তর্জাতিক মাতৃভাষা দিবস উপলক্ষে মাওলানা ভাসানী বিজ্ঞান ও প্রযুক্তি বিশ্ববিদ্যালয়ে আজ মঙ্গলবার সকাল ১০ টায় বায়োটেকনোলজি এন্ড জেনেটিক ইঞ্জিনিয়ারিং বিভাগ মিলনায়তনে‘বঙ্গবন্ধুর বাংলা ভাষা ও সংস্কৃতি ভাবনা’ শীর্ষক আলোচনা সভা অনুষ্ঠিত হয়েছে।\nএতে সভাপতিত্ব করেন ভাইস-চ্যান্সেলর প্রফেসর ড. মোঃ আলাউদ্দিন।\nআলোচনা সভায় মুল প্রবন্ধ উপস্থাপন করেন ঢাকা বিশ্ববিদ্যালয় কলা অনুষদের ডিন ও ইতিহাস বিভাগের অধ্যাপক ড. আবু মোঃ দেলোয়ার হোসেন। মূল প্রবন্ধের উপর আলোচনা করেন প্রেস ইনস্টিটিউট অব বাংলাদেশ এর মহাপরিচালক জাফর ওয়াজেদ। স্বাগত বক্তব্য রাখেন শিক্ষার্থী কল্যাণ ও পরামর্শদান কেন্দ্রের পরিচালক প্রফেসর ড. এ.এস.এম সাইফুল্লাহ। আলোচনা সভা পরিচালনা করেন ইএসআরএম বিভাগের সহযোগী অধ্যাপক ড. রোকসানা হক রিমি ও সিপিএস বিভাগের সহকারী অধ্যাপক সুব্রত ব্যানার্জী।\nমূল প্রবন্ধের উপর আলোচনা করতে গিয়ে প্রধান আলোচক পিআইবি'র মহাপরিচালক জাফর ওয়াজেদ বলেন, বাংলা ভাষা সর্বস্তরেপ্রতিষ্ঠার জন্য স্বাধীনতার আগেই বঙ্গবন্ধু শেখ মুজিবুর রহমান ঘোষণা দিয়েছিলেন। তিনি বাংলায় সংবিধান প্রণয়ন করেছিলেন, বাংলায় জাতিসংঘে ভাষণ দিয়েছিলেন এবং পঞ্চাশের দশকে চীন সফরে গিয়েও বাংলায় ভাষণ দিয়েছিলেন। এছাড়া তিনি ছিলেন বিশ্বের একমাত্র নেতা যিনি ভাষাকে ভিত্তিতে স্বাধীন রাষ্ট্র প্রতিষ্ঠা করেছিলেন।\n01 March 2021, 4:14 PM\n১২ শিক্ষার্থীকে স্থায়ী বহিষ্কার করলো ঢাবি\n01 March 2021, 4:45 PM\n01 March 2021, 10:44 PM


September 01, 2021, 08:09 PM\nUpdate- September 01, 2021, 08:14 PM\nবুধবার দুপুরে রাজধানীতে ঢাকা রিপোর্টার্স ইউনিটি (ডিআরইউ) মিলনায়তনে ক্রাইম রিপোর্টার্স এসোসিয়েশন অব বাংলাদেশের (ক্র্যাব) অনলাইন পোর্টাল ক্র্যাবনিউজবিডিডটকম উদ্বোধন অনুষ্ঠানে প্রধান অতিথির বক্তব্য শেষে সাংবাদিকদের প্রশ্নের জবাবে তিনি বিএনপি’র প্রতি এ আহ্বান জানান।\nক্র্যাব সভাপতি মিজান মালিকের সভাপতিত্বে এবং সাধারণ সম্পাদক আলাউদ্দিন আরিফের সঞ্চালনায় বাংলাদেশ প্রেস ইনস্টিটিউটের মহাপরিচালক জাফর ওয়াজেদ বিশেষ অতিথি হিসেবে এবং ডিআরইউ সভাপতি মুরসালিন নোমানী, ক্র্যাবের প্রধান উপদেষ্টা শংকর কুমার দে, জ্যেষ্ঠ সাংবাদিক সাখাওয়াত হোসেন বাদশা, খায়রুজ্জামান কামাল, মোতাহার হোসেন প্রমুখ আমন্ত্রিত অতিথি হিসেবে সভায় বক্তব্য দেন।\nএর আগে বক্তব্যে ড. হাছান বলেন, ‘অপরাধ বিষয়ক সাংবাদিকতার বিট অত্যন্ত গুরুত্বপূর্ণ। কারণ সমাজে অনেক অপরাধের বিচার হয় আবার বহু অপরাধ ঢাকা পড়ে যায়। বিশেষ করে বিত্তশালী-ক্ষমতাশালীদের অপরাধ অনেক সময় ঢাকা পড়ে যায়। আমি মনে করি সেই অপরাধগুলোকে জনসম্মুখে তুলে আনার ক্ষেত্রে ক্রাইম বিটের সাংবাদিকরা অত্যন্ত গুরুত্বপূর্ণ ভূমিকা পালন করে। শুধুমাত্র ফৌজদারি নয়, অর্থনৈতিক অপরাধও প্রকাশ হওয়া উচিত। পাশাপাশি সমাজের ভাষাহীন মানুষের বেদনা প্রকাশের দায়িত্বও সাংবাদিকদের ওপর বর্তায়।’\nড. হাছান জানান, অন্যান্য দেশের মতো দাপ্তরিক গোপনীয়তার আইন এখানেও কার্যকর আছে। কিন্তু পাশাপাশি আমাদের সরকার তথ্য অধিকার আইন প্রণয়ন করেছে, তথ্য কমিশন গঠন করেছে। ২০১৪ সালে কমিশন গঠন হওয়ার পর ডিসেম্বর ২০২০ পর্যন্ত এক লাখ ১৯ হাজার ৮শ’ ৩১টি আবেদন নিষ্পত্তি করা হয়েছে।\nআরও পড়ুন: দেশে গুম-খুনের রাজনীতি জিয়ার হাতেই শুরু: তথ্যমন্ত্রী


টাঙ্গাইলে তথ্য আপার সেবা বিষয়ক বৈঠক – জনগণের কণ্ঠ\nটাঙ্গাইলে তথ্য আপার সেবা বিষয়ক বৈঠক\nin দেশের খবর অক্টোবর ১৫, ২০১৯\t18 Views\nডিজিটাল বাংলাদেশ গড়ার লক্ষ্যে তথ্য যোগাযোগ ও প্রযুক্তির মাধ্যমে নারীদের ক্ষমতায়ন (২য় পর্যায়) প্রকল্পের আওতায় টাঙ্গাইলের ধনবাড়ী উপজেলার মুশুদ্দি খন্দকারপাড়া গ্রামে “শেখ হাসিনার সহায়তায় তথ্য আপা পথ দেখায়” এই প্রতিপাদ্যকে সামনে রেখে তথ্য আপার সেবা বিষয়ক উঠান বৈঠক অনুষ্ঠিত হয়েছে।\nমঙ্গলবার তথ্য সেবা কেন্দ্রের আয়োজনে তথ্য সেবা কর্মকর্তা শামীমা আক্তার শাম্মীর সঞ্চালায় উপজেলা নির্বাহী অফিসার অরিফা সিদ্দিকার সভাপতিত্বে উঠান বৈঠকে বক্তব্য রাখেন রিসোর্স পার্সন উপজলা মহিলা বিষয়ক কর্মকর্তা নাসিমা বেগম, মুশুদ্দি ইউনিয়নের ভারপ্রাপ্ত চেয়ারম্যান মোস্তাফিজুর রহমান ফটু, ইউপি সদস্য আল-আমিন, ইউপি সচিব আ. কদ্দুস, তথ্য সহকারী রেশমা আক্তার ও ফিরোজা বেগম, সেবা গ্রহিতা লাবণী আক্তার কণা, রিনা খাতুন প্রমূখ।\nবৈঠকে বক্তরা মহিলাদে বাল্য বিবাহ, স্বাস্থ্য সেবা, সন্ত্রাস, মাদক, তথ্য প্রযুক্তি সেবা, জঙ্গিবাদসহ বিভিন্ন বিষয়ে সচেতনতামূলক বক্তব্য রাখেন।\nউপজেলা নির্বাহী অফিসার আরিফা সিদ্দিকা সভাপতির বক্তব্যে বলেন, নারীদের ক্ষমতায়ন ছাড়া দেশের সার্বিক উন্নয়ন সম্ভব নয়। তাই বর্তমান সরকার নারীদের ক্ষমতায়নের জন্য বিভিন্ন প্রকল্প বাস্তবায়ন করে আসছে। তথ্য আপা প্রকল্প নারীদের তথ্য ও যোগাযোগ প্রযুক্তির সেবা প্রদানের মাধ্যমে তাদের ক্ষমতায়নকে আরো ত্বরান্বিত করবে। গ্রামের মহিলারা তথ্য ও যোগাযোগ প্রযুক্তি, ডিজিটাল সেবা, সমাজের বিভিন্ন অসঙ্গতিমূলক কর্মকান্ডসহ অনেক বিষয়ে তারা সচেতন নয়। তাই ডিজিটাল সেবা নিয়ে অর্থনৈতিক কর্মকান্ডে নারীর অংশগ্রহণ ও ক্ষমতায়নে দেশের সার্বিক উন্নয়ন সাধিত হবে। আর এ সেবাগুলো মহিলাদের দোরগোড়ায় পৌঁছে দেওয়ার লক্ষ্যে দেশের প্রতিটি উপজেলায় সরকার এ তথ্যসেবা কেন্দ্র স্থাপন করেছে।\nপরে তথ্য কেন্দ্রের মাধ্যমে অতিথিরা নিজ হাতে ৫০ জন গ্রামীণ তৃনমূল মহিলাদের প্রত্যককে ১০০ টাকা করে তুলে দেন।\nউক্ত উঠান বৈঠকে তৃণমূলের নারীরা ছাড়াও স্থানীয় সাংবাদিক ও এলাকার গন্যমাণ্য ব্যক্তিবর্গ উপস্থিত ছিলেন\nPrevious: যৌ’ন কর্মীদের কাছে এসে প্রথমেই পুরুষ যা চেয়ে থাকে\nNext: ড. ইউনুসের বিরুদ্ধে গ্রেপ্তারি পরোয়ানা স্থগিত


আবেগে জড়িয়ে ধরেছিলেন, দাবি সেই চেয়ারম্যানের | Latest BD News\nHome জেলার খবর আবেগে জড়িয়ে ধরেছিলেন, দাবি সেই চেয়ারম্যানের\nম্রো সম্প্রদায়ের মানুষদের কাছ থেকে সংবর্ধনা নিতে গিয়ে আবেগে তাদের জড়িয়ে ধরেছিলেন বলে দাবি করেছেন বান্দরবানের আলীকদমে নবনির্বাচিত উপজেলা চেয়ারম্যান মো. আবুল কালাম। গতকাল রোববার রাতে যোগাযোগ করা হলে মুঠোফোনে তিনি এ দাবি করেন।\nআবুল কালাম বলেন, ‘আমি একটা সংবর্ধনা অনুষ্ঠানে গিয়েছিলাম। সেখানে মেয়েগুলো আমাকে ফুল দিয়েছে। নির্বাচনে আমার জন্য তারা অনেক কষ্ট করেছে। এজন্য সংবর্ধনা দিতে গিয়ে ওরা আবেগি হয়ে পড়ায়, আমিও আবেগি হয়েছে গিয়েছিলাম। তাই জড়িয়ে ধরেছি।’\nগত সপ্তাহে উপজেলা নির্বাচনের প্রথম ধাপে বান্দরবানের আলীকদমে চেয়ারম্যান হিসেবে বিজয়ী হন সাবেক বিএনপি নেতা মো. আবুল কালাম। এর পর ২২ মার্চ স্থানীয় নোয়াপাড়া ইউনিয়নের মেরিনচর পাড়ায় সংবর্ধনা নিতে যান তিনি। ওই পাড়াটিতে মূলত ম্রো ক্ষুদ্র নৃগোষ্ঠির মানুষদের বসবাস।\nপরে ম্রো সম্প্রদায়ের মানুষদের কাছ থেকে সংবর্ধনা নেওয়ার সময় আবুল কালাম সবার সামনে এক নারীর সঙ্গে বেশ আপত্তিকর আচরণ করেছেন বলে অভিযোগ উঠে। সামাজিক যোগাযোগমাধ্যম ফেসবুকে সেই ছবি ভাইরালও হয়।\nছবিতে দেখা যায়, ম্রো নৃগোষ্ঠির এক নারীকে সবার সামনেই জড়িয়ে ধরে আছেন। ওই নারীর আচরণে বোঝা যায়, তিনি এতে খুবই অস্বস্তিবোধ করছেন। শুধু তাই নয় চেয়ারম্যানের কাছ থেকে দূরে যেতে চেষ্টা করতে দেখা যায় তাকে। অন্যদিকে চেয়ারম্যানও তাকে জোরপূর্বক ধরে রাখার চেষ্টা করেন।\nস্থানীয় সূত্রে জানা যায়, তিনি একজন বিধবা। ওই নারীর ভাই স্থানীয় এমএনপি কমান্ডারের ঘনিষ্ঠ হওয়ার সুবাদে চেয়ারম্যান আবুল কালাম ওই পাড়ায় সংবর্ধনা নিতে আসেন।\nএদিকে আজ সোমবার বিকেলে এ বিষয়ে সংবাদ সম্মেলন করবেন বলে জানিয়েছেন আবুল কালাম।


আপনি যদি Freelancer হতে চান তাহলে এদিকে আসুন - Eshoearnkori Make money, Insurans loans News Make money online and Insurans and Credit Cards News and Research - Eshoearnkori\nHome / Freelancing / আপনি যদি Freelancer হতে চান তাহলে এদিকে আসুন\nআপনি যদি Freelancer হতে চান তাহলে এদিকে আসুন\nবাংলাদেশের মত দেশ যেখানে চাকরির বাজার বেশ নাজুক অবস্থায় আছে, যেখানে ৪৭% শিক্ষিত জনগোষ্ঠী বেকার, পর্যাপ্ত চাকরির ক্ষেত্র তৈরি হয় না, সেখানে বিকল্প পেশা হিসেবে সম্মানজনক অবস্থায় আছে Freelancing বা মুক্তপেশা, বা আরও\nবিস্তরভাবে বলতে গেলে অনলাইন প্রফেশন। অনেক গুলো অনলাইন প্রফেশনের মধ্যে Freelancing একটি।\nFreelancing খাতে বাংলাদেশ বেশ ভাল অবস্থানে আছে, বিশ্বে বাংলাদেশের দক্ষ পেশাদারদের দিয়ে কাজ করানো হচ্ছে শত কোটি টাকার। হিসেব মতে বাংলাদেশে Freelancer আছে ৫ লক্ষাধিক।\nFreelancing যেমন সম্ভাবনা, তেমনি এ নিয়ে আছে প্রচুর ভুল ধারণা, আবার ভুল ধারণাকে পুঁজি করে গড়ে উঠেছে অসাধু ব্যবসায়ীদের প্রতারণার ফাঁদ। এ সব নিয়েই আলোচনা হবে এই লেখাতে।\nFreelancing হল কোন প্রতিষ্ঠানে পার্মানেন্ট চুক্তিবদ্ধ না হয়ে বরং প্রজেক্ট বেসিসে কাজ করা। Freelancing করে আসছে মানুষ শত বছর ধরে। যেমন একজন রিক্সাওয়ালাও ফ্রিল্যান্সার, কারণ সে অন্যের রিক্সা চালায়, ইচ্ছা হলে প্যাসেঞ্জার নেয়, নাহলে নেয় না। তার ফ্রিডম আছে। ইদানিং ফটোগ্রাফাররাও ফ্রিল্যান্সার, কারণ তারা কোথাও ফটোগ্রাফার হিসাবে চাকরি না করে বরং অনুষ্ঠান বেসিসে শুট করে আর পারিশ্রমিক নেয়।\nএখন একটা উদাহরণ দিয়ে বুঝাই Freelancer, Freelancing , আউটসোর্সার, outsourcing কি।\nFreelanc কাজ কে করল? আপনি!\nFreelancer কে? আপনি!\nFreelancing কে করল? আপনি!\noutsourcing কে করল? ক্লায়েন্ট!\nঅর্থাৎ আপনি কখনই Outsourcing করছেন না। সেটা করছে ক্লায়েন্ট! কেউ যদি ক্লেইম করে সে আউটসোর্সিং শেখাবে, তাকে প্রতারক বলে গণ্য করুন, কারণ সে নিজেই জানে না আউটসোর্সিং কি। সে প্রতারণা করছে। যেহেতু ফ্রিল্যান্সিং কোনো কাজ না, কেউ যদি ক্লেইম করে সে ফ্রিল্যান্সিং শেখাবে, সে ক্ষেত্রে সে-ও প্রতারক।\nFreelancing শুরু করতে হলেঃ\nক্লায়েন্ট-ফ্রিল্যান্স-মার্কেটপ্লেস এসব খটমটে শব্দের ভীড়ে একটু কি খেই হারাচ্ছেন? মনে কি হচ্ছে, “সবই বুঝলাম। কিন্তু কি নিয়ে Freelancing করবো?”\nPrevious Freelancing কি কোন চাকরি?\nNext Freelancing Marketplace এ কাজ পাওয়ার কিছু কৌশল জেনে নিন।


ফল সংরক্ষণ কাকে বলে?\nকৃষি চাষ ফল\nফল সংরক্ষণ কাকে বলে? এই শিল্পের কী কী সম্ভাবনা রয়েছে?\nকৃষি কৃষি ফল\nস্কোয়াশ কী? স্কোয়াশ দেখতে কীরকম?


পুত্রবধূ দেখতে চান সালমানের মা! – আওয়ার নিউজ\nপুত্রবধূ দেখতে চান সালমানের মা!\nবলিউডের ‘মোস্ট এলিজিবল ব্যাচেলর’ তকমাটা অনেক আগেই লেগেছে তারকা অভিনেতা সালমান খানের। বয়স ৫০ উর্ধ্ব কিন্তু ব্যাচেলর থেকে ম্যারিড হওয়ার কোনো ভাবনাই যেন নেই তার। অনেকবার তার বিয়ের গুঞ্জন শোনা গেলেও শেষ পর্যন্ত তা সত্যি হয়নি। কিন্তু এবার ছেলের বিয়ে দিতে উদ্যোগী হয়েছেন সালমানের মা। তাও আবার এ বছরই পুত্রবধূ দেখতে চান তিনি।\nসম্প্রতি একটি সূত্রের বরাত দিয়ে ভারতীয় একটি সংবাদমাধ্যম লিখেছে, ‘তিনি বলিউডের একজন অবিবাহিত পুরুষ। এ বছরের শেষে তিনি বিয়ে করছেন। আমরা শুনেছি, তার বর্তমান প্রেমিকা একজন বিদেশিনী। খুব শিগগিরই তিনি বলিউডের সবচেয়ে ক্ষমতাধর নারী হচ্ছেন। তবে তার প্রেমিকা এ বিষয়ে জোর করেননি। বরং তার অসুস্থ মা ছেলের দেখভালের জন্য তাকে বিয়ে করাতে চান।’\nএদিকে অনেকদিন থেকেই রোমানিয়ান মডেল লুলিয়া ভান্তুরের সঙ্গে সালমানের প্রেমের গুঞ্জন শোনা যাচ্ছে। আর বলিউডের তারকা ব্যাচেলর বলতে সালমান খানই রয়েছেন। তাই দুইয়ে দুইয়ে চার মিলিয়ে সবাই ধরেই নিয়েছেন বছর শেষে লুলিয়ার সঙ্গেই গাঁটছড়া বাঁধবেন সালমান। আর মা ভক্ত ছেলে সালমান সবকিছুই করছেন তার মায়ের ইচ্ছে পূরণের জন্যই।\nবিনোদন Comments Off on পুত্রবধূ দেখতে চান সালমানের মা! সংবাদটি প্রিন্ট করুন\n« হৃতিকের মা হচ্ছেন ‘হট’ অভিনেত্রী (পূর্বের সংবাদ)\n(পরের সংবাদ) গরমে ঠাণ্ডা থাকার রহস্যজনক উপায় »


ক্ষমতাসীনদের বিরোধ মেটাবে কে? -\nক্ষমতাসীনদের বিরোধ মেটাবে কে?\nজুন ২১, ২০১৯ ডান্ডিবার্তাপ্রধান সংবাদNo Comment on ক্ষমতাসীনদের বিরোধ মেটাবে কে?\nনারায়ণগঞ্জের আওয়ামী লীগের রাজনীতিতে সাংসদ শামীম ওসমানকে হ্যামিলনের বাশিওয়ালা বলা হয়। যার এক ডাকে হাজার হাজার নেতাকর্মী রাজপথে নেমে আসে মূর্হুতের মধ্যে। যিনি দেশে এবং দেশের বাইরে থেকেও দলীয় নেতাকর্মীদের সংগঠিত করার কক্ষমতা রাখেন। দলের তৃনমূল থেকে শুরু করে হাইকমান্ড সাংসদ শামীম ওসমানের প্রযোজনীয়তা অনুভব করেন। কিন্তু সাংসদ শামীম ওসমান বিরোধীরা এখন একাট্টা হয়েছে। কারনে অকারনে বিভিন্ন সভা-সমাবেশে শামীম ওসমান ও তার পরিবার নিয়ে নানা ধরনের সমালোচনায় লিপ্ত হচ্ছে। দলের ভেতরে শামীম বিরোধী শিবিরের মাথা ব্যাথার প্রধান কারণ হয়ে দাঁড়িয়েছে নারায়ণগঞ্জের ঐতিহ্যবাহী ওসমান পরিবার। নারায়ণগঞ্জের যে কোন বিষয় নিয়ে সাংসদ শামীম ওসমানকে জড়িয়ে শুরু হয় সমালোচনা। আর এ নিয়ে শামীম শিবিরও বিভিন্ন সময় প্রতিবাদ করছে। আর এ নিয়ে ক্ষমতাসীন দলের মধ্যে উত্তাপ ছড়িয়ে পরছে। এদিকে শামীম ওসমান সমর্থকরা মাঝ মধ্যে এ নিয়ে ক্ষোভ প্রকাশ করে। ওসমান পরিবারের সমর্থকদের মতে, দলের ভেতরের কিছু নেতা আছেন যারা শামীম ওসমান কিংবা তার পরিবারের সমালোচনা করে আলোচনায় আসতেই এমনটা করে থাকেন। সমালোচনা করে মনে করেন তারা বড় নেতা হয়ে গেছে। বিশ্লেষকদের মতে, এ অবস্থা চলতে থাকলে যে কোন সময় আওয়ামী লীগের রাজনীতির উত্তাপ রাজপথে ছড়িয়ে পরতে পারে। এদিকে, বেশ ক’মাস ধরে শহর, বন্দর ও ফতুল্লার কিছু নেতা ওসমান পরিবার নিয়ে বেশী সমালোচনায় লিপ্ত হতে দেখা যাচ্ছে। দলের ভেতরের ঘাপটি মেরে থাকা বেশ কিছু নেতা মধ্যম সাড়ির নেতাদের পর্দার আড়ালে থেকে উস্কে দিয়ে ওসমান পরিবারের বিরুদ্ধে গণমাধ্যমের সামনে বক্তব্য দেয়াচ্ছে এমন অভিযোগ ওসমান পরিবার পন্থি নেতাকর্মীদের। সম্প্রতি ত্বকী হত্যাকান্ড নিয়ে বেশ ক’জন সাংবাদিক নেতা এবং আওয়ামী লীগের কিছু নেতা ওসমান পরিবারের গ্রেফতার দাবি করে বক্তব্য দেয়া নিয়ে পুরো শহর জুড়ে উত্তেজনা দেখা দিয়েছে। এ ঘটনার রেশ না কাটতেই ফতুল্লার বিতর্কীত শ্রমিক নেতা পলাশ আলীগঞ্জের খেলার মাঠ রক্ষার নামে ওসমান পরিবার বিরোধীদের এ মঞ্চে এনে নতুন বিতর্কের জন্ম দিয়েছে। এ নিয়ে ওসমান পরিবার পন্থি ও বিরোধীদের মধ্যে বাকযুদ্ধ শুরু হয়েছে। তবে চলমান এই পরিস্থিতির জন্য আওয়ামী লীগের ভেতরের ওসমান পরিবার বিরোধী বেশ ক’জন নেতাকেই দায়ি করছেন বিশ্লেষক মহল। পাশাপাশি এই বিরোধ নিরসনে দলের হাইকমান্ডের দায়িত্বশীল ভূমিকা রাখতে হবে। এ ক্ষেত্রে কেন্দ্রীয় নেতাদের এখনি উদ্যোগ নেয়া প্রয়োজন বলে মনে করছেন তারা।\nবিতর্কিত ব্যাক্তিরা এখন গোয়েন্দা নজরদারীতে\nঠিকানাহীন নারায়ণগঞ্জ বিএনপি\nনা’গঞ্জে ডায়াগনস্টিক সেন্টারের রমরমা বাণিজ্য\nশহর থেকে ১৬ বছরের জঞ্জাল সাফ!


» ক্যামেরা ও সিসিটিভিসহ সকল ছবির ব্যবহার বন্ধ করুন।\nক্যামেরা ও সিসিটিভিসহ সকল ছবির ব্যবহার বন্ধ করুন।\nলিখেছেন: zajiba ahmad | তারিখ: শুক্রবার, ৪ মার্চ, ২০১৬ সময়: ১১:৪৩ অপরাহ্ন |\nক্যামেরা ও সিসিটিভিসহ সার্বিকভাবে ছবির ব্যবহার এখনই বন্ধ করে দেয়া হোক।\nপবিত্র ইসলামী শরীয়ত উনার দৃষ্টিতে ছবি তোলা, আঁকা, রাখা সম্পূর্ণরূপে হারাম ও কবীরা গুনাহ।\nসম্মানিত ইসলামী শরীয়ত উনার এই নির্দেশ মুবারক উপলব্ধি করতে সক্ষম না হওয়াতে শুধু ছবির কারণেই লক্ষ-কোটি অপরাধ সংঘটিত হচ্ছে; যার ফলে সকলেই লা’নতগ্রস্ত হচ্ছে।\nনূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম তিনি ইরশাদ মুবারক করেন, ‘তোমরা কোনো গুনাহকেই ছোট মনে করো না।’ অর্থাৎ কোনো গুনাহই ছোট বা ছগীরা নয়। ছগীরা বা ছোট গুনাহ মানুষকে বড় গুনাহ বা বড় অপরাধ করতে প্রলুব্ধ করে। নাউযুবিল্লাহ!\nক্যামেরার ব্যবহার কখনোই সম্মানিত ইসলামী শরীয়ত উনার সম্মত নয়; পূর্বে ক্যামেরার ব্যবহার সীমিত ও সীমাবদ্ধ থাকায় অপরাধ ও ক্ষতির বিষয়টা মানুষ সহজে বুঝতে পারেনি। কিন্তু বর্তমানে সিসিটিভি ক্যামেরা, মোবাইল ক্যামেরাসহ ছবির ব্যবহার বৃদ্ধি পাওয়াতে অপরাধের ঘটনাও বেড়ে যাচ্ছে। প্রায় পত্রিকায় আসছে, গোপনে সিসিটিভি এবং মোবাইল ক্যামেরায় অসতর্ক মুহূর্তের ছবি ধারণ করে তা ছড়িয়ে দেয়া হচ্ছে। আর এসব কারণে আত্মহত্যার ঘটনাও ঘটছে। নাউযুবিল্লাহ! এছাড়া গোপনে ছবি তুলে জিম্মি করে, ভয় দেখিয়ে টাকা-সম্পদ আত্মসাতের ঘটনাও অহরহ ঘটছে।\nগণতন্ত্র তথা কোনো মানবরচিত তন্ত্রমন্ত্র বা নিয়মনীতি কখনোই এসব অপরাধের কোনো সমাধান দিতে পারবে না। উল্লেখ্য, এসব হারাম উপকরণ ব্যবহার বন্ধের মধ্যেই রয়েছে একমাত্র সমাধান; যা একমাত্র সম্মানিত ইসলামী শরীয়ত উনার মধ্যেই উল্লেখ রয়েছে।\nসিসিটিভি ক্যামেরা, মোবাইল ক্যামেরা বা ছবি তোলার পদ্ধতি যতই আধুনিক হোক না কেন; ছবি তোলা কখনোই সম্মানিত ইসলামী শরীয়ত উনার সম্মত হবে না। সিসিটিভি ক্যামেরা বসিয়ে অপরাধ দমনে পশ্চিমাবিশ্ব কোনো প্রকার সাফল্য লাভ করতে পারেনি। বরং সাফল্যের চেয়ে তাদের ব্যর্থতার পরিমাণ বেশি। ইসলামী শরীয়ত উনার দৃষ্টিতে ছবি হারাম ও কবীরা গুনাহ হওয়ার কারণেই এর থেকে দূরে থাকা উচিত ছিলো।\nসিসিটিভি ক্যামেরা, মোবাইল ক্যামেরাসহ সর্বপ্রকার ছবির ব্যবহার বন্ধে আরো সচেতন ও দৃঢ় হতে হবে। নতুবা মুসলমানগণ সম্মানিত দ্বীন ইসলাম থেকে অনেক দূরে সরে গিয়ে কাফির-মুশরিকদের মতো কঠিন গুনাহে গুনাহগার ও ক্ষেত্রবিশেষে ঈমানহারা হয়ে পৃথিবী থেকে বিদায় নিতে হবে। নাউযুবিল্লাহ!\nসুতরাং ৯৮ ভাগ মুসলমান রাষ্ট্রদ্বীন ইসলাম উনার দেশের সরকারের জন্য ফরয হচ্ছে- ক্যামেরা ও সিসিটিভিসহ সার্বিকভাবে ছবির ব্যবহার এখনই বন্ধ করে দেয়া। আর বন্ধ করা না হলে আগামীতে এর কারণে যত অপরাধ এবং যত গুনাহ হবে, তার জন্য সংশ্লিষ্ট সবাইকে জাওয়াবদিহি করতে হবে।\nসর্বশেষ সম্পাদনা: মার্চ ৪, ২০১৬ সময়: ১১:৪৩ অপরাহ্ন [fbls]


ব্রেন সার্জারি চলাকালীন সিন্থেসাইজার বাজাল গোয়ালিয়রের ৯ বছরের মেয়ে! – News18 Bangla\nব্রেন সার্জারি চলাকালীন সিন্থেসাইজার বাজাল গোয়ালিয়রের ৯ বছরের মেয়ে!\nবিআইএমআর হাসপাতালে মেয়েটির মাথা থেকে একটি টিউমার বের করার জন্য এই সার্জারি করা হয়েছে।\nLast Updated : December 16, 2020, 10:44 IST\n#ভোপাল: অপারেশন (Operation), ডাক্তার, হাসপাতাল (Hospital) এগুলো শুনলে সুস্থ মানুষদেরই ভয় লাগে। কিন্তু একটি ন’বছরের ছোট্ট মেয়ে দেখিয়ে দিল মনের জোর থাকলে ভয়কে জয় করা সম্ভব। এই মেয়েটির যখন একটি জটিল অস্ত্রোপচার (Surgery) হচ্ছিল, তখন সে ক্রমাগত বাজিয়ে গেল সিন্থেসাইজার (Synthesizer)! ঘটনাটি ঘটেছে মধ্যপ্রদেশের (Madhya Pradesh) গোয়ালিয়রে (Gwalior)। খবর বলছে যে, বিআইএমআর হাসপাতালে মেয়েটির মাথা থেকে একটি টিউমার (Tumor) বের করার জন্য এই সার্জারি করা হয়েছে।\nসৌম্যা নামের এই ছোট্ট মেয়েটির মাথায় সার্জারির জন্য চিকিৎসকরা বেছে নিয়েছিলেন ‘অ্যাওয়েক ক্র্যানিওটমি’ পদ্ধতি। এর অর্থ হল শরীরের যে অংশে অপারেশন হচ্ছে, শুধু সেই অংশেই অ্যানাসথেসিয়া (Anesthesia) দিয়ে অসাড় করে দেওয়া। লোকাল অ্যানাসথেসিয়া করার জন্য অপারেশন চলাকালীন সৌম্যা সজ্ঞানে ছিল। তা-ও এতটুকু ভয় না পেয়ে সে তার প্রিয় বাদ্যযন্ত্র বাজিয়ে গিয়েছে। অস্ত্রোপচারের পর সৌম্যাকে বেশ কিছুক্ষণ কড়া পর্যবেক্ষণে রাখা হয়। সে সুস্থ হয়ে যাওয়ার পর গত শনিবার তাকে ছুটি দিয়ে দেওয়া হয়েছে।\nঅপারেশন চলাকালীন সৌম্যার এই সাহসী পদক্ষেপের একটি ভিডিও তৈরি করা হয়েছে। যেখানে সার্জারি চলার সময় সৌম্যাকে সিন্থেসাইজার বাজাতে দেখা যাচ্ছে।\nসৌম্যা সাংবাদিকদের জানিয়েছে যে ছ’ ঘণ্টার এই দীর্ঘ সার্জারি চলার সময় সে শুধু সিন্থেসাইজারই বাজায়নি, বেশ কিছুক্ষণ ভিডিও গেমও (Video Game) খেলেছে।\nবিআইএমআর হাসপাতালের স্নায়ুবিশেষজ্ঞ ডক্টর অভিষেক চৌহান জানিয়েছেন যে সৌম্যাকে নিয়ে তাঁদের হাসপাতালে এই রকম সাতটি অপারেশন করা হয়েছে যেখানে রোগী সচেতন অবস্থায় ছিল। তিনি এটাও বলেন যে, বিগত দু’বছর ধরেই ছোটখাটো নানা অপারেশনের মুখোমুখি হয়েছে সৌম্যা। এই টিউমারের ক্ষেত্রে প্রথমে তাকে কিছু ওষুধ দেওয়া হয়েছিল, যাতে অপারেশন না করতে হয়। কিন্তু সৌম্যার ব্রেন টিউমার (Brain Tumor) সারাতে ব্যর্থ হয় চিকিৎসকদের দেওয়া ওষুধ। তাই অপারেশনের সিদ্ধান্ত নেওয়া হয়।\nজানা গিয়েছে যে সৌম্যার অপারেশন চলার সময়ে একদল দক্ষ চিকিৎসক সেখানে উপস্থিত ছিলেন। সৌম্যাকে সুস্থ করে তোলার জন্য চিকিৎসকদের ধন্যবাদ জানিয়েছেন সৌম্যার বাবা ও মা। চিকিৎসকদের জন্যই সৌম্যার পুনর্জন্ম হয়েছে বলে জানিয়েছেন তাঁরা।\nপ্রসঙ্গত, এই বছরেই ইতালিতে (Italy) এক ষাট বছরের মহিলার ব্রেন সার্জারি চলাকালীন তিনি ষাটখানা অলিভে (Olive) বসে বসে পুর ভরেন। খবর বলছে যে ৫৩ বছরের আরেক মহিলা টিউমারের সার্জারির সময় বেহালাও বাজিয়েছেন!\nFirst published: December 16, 2020, 10:43 IST


করোনার সময় সস্তা বিক্রি হল তিরুপতি মন্দিরের লাড্ডু প্রসাদ, ১ ঘণ্টার মধ্যেই শেষ স্টক| Tirumala Tirupati Devasthanams resumes the sales of 'Tirupati laddu Prasadam' – News18 Bangla\nবিক্রি শুরুর পরপর পুরো প্রসাদের স্টক নিমেষে শেষ হয়ে গিয়েছে বলে জানান মন্দির কর্তৃপক্ষ৷ প্রথমদিনে প্রায় ২.৪ লক্ষ প্রসাদ বিক্রি হয়েছে৷\nLast Updated : May 27, 2020, 17:25 IST\n#বিজয়ওয়াড়া: তিরুপতি বালাজি ভক্তদের জন্য সুখবর৷ এবার পাওয়া যাবে মন্দিরের লাড্ডু প্রসাদ৷ লকডাউনের জেরে সব ধর্মস্থানগুলি বন্ধ রয়েছে৷ তাই আপাতত মন্দিরেও যেতে পারছেন না কোনও ভক্ত৷ তবে বুধবার থেকে নিজেদের প্রসাদ বিক্রি শুরু করে দিল তিরুমালা তিরুপতি দেবাষ্টনম (Tirumala Tirupati Devasthanams) ৷ অন্ধ্রপ্রদেশ জুড়ে মন্দিরের জেলার হেডকোয়ার্টার এবং টিটিডি (TTD kalyana mandapam) কল্যাণ মন্ডপমে মিলবে তিরুপতির প্রসাদ৷\n২৫ মার্চ থেকে লকডাউন ঘোষণা হওয়ার পর থেকেই বন্ধ করে দেওয়া হয় প্রসাদ বিক্রি৷ দীর্ঘদিন বন্ধ থাকার পর মে মাসের শেষ দিকে এই প্রসাদ বিক্রির সিদ্ধান্ত নেওয়া হয়৷ শুধু যে নির্দিষ্ট দোকান থেকে পাওয়া যাবে প্রসাদ, তাই নয়, মিলবে অনলাইনেও৷ সেক্ষেত্রে যেখান থেকে অর্ডার করা হবে তার নিকটবর্তী টিটিডি তথ্যকেন্দ্র (TTD information centre) এবং টিটিডি কল্যাণ মন্ডপম (TTD kalyana mandapam) থেকে সেই প্রসাদ নিতে পারবেন ভক্তকূল৷\nAndhra Pradesh: Tirumala Tirupati Devasthanams (TTD) resumes the sales of 'Tirupati laddu Prasadam', of Lord Balaji, at all district HQs & TTD kalyana mandapams across the state. The sales of prsadam were halted at Lord Balaji Temple amid nationwide lockdown to combat COVID-19. pic.twitter.com/BwHSrCxnbI\nবিক্রি শুরুর পরপর পুরো প্রসাদের স্টক নিমেষে শেষ হয়ে গিয়েছে বলে জানান মন্দির কর্তৃপক্ষ৷ প্রথমদিনে প্রায় ২.৪ লক্ষ প্রসাদ বিক্রি হয়েছে৷ সাধারণত এক একটি লাড্ডু ৫০ টাকায় বিক্রি হয়৷ কিন্তু এই সময় তা বিক্রি হচ্ছে অনেকটা কম দামে৷ মাত্র ২৫ টাকায় বিক্রি হচ্ছে তিরুপতি মন্দিরের প্রসাদ৷\nএরই পাশাপাশি প্রতিবেশী রাজ্য তামিল নাড়ু, কর্ণাটক এবং তেলেঙ্গানা সরকারের কাছে প্রসাদ পাঠানোর অনুরোধ জানিয়েছে মন্দির কর্তৃপক্ষ৷ সরাসরি যাতে চেন্নাই, বেঙ্গালুরু, হায়দরাবাদে এই প্রসাদ ভক্তদের কাছে পৌঁছে দেওয়া যায়, তারই আবেদন জানানো হয়েছে৷\nFirst published: May 27, 2020, 17:08 IST\nLockdownprasadTirumala Tirupati temple


স্ত্রীসহ জিনের বাদশা গ্রেপ্তার স্ত্রীসহ জিনের বাদশা গ্রেপ্তার – DBDnews24\nস্ত্রীসহ জিনের বাদশা গ্রেপ্তার\nবরিশালে কথিত জিনের বাদশা ও তার স্ত্রীকে গ্রেপ্তার করেছে মহানগর গোয়েন্দা (ডিবি) পুলিশ। জিনের বাদশা পরিচয় দিয়ে এক নারীর সাড়ে সাত লাখ টাকা আত্মসাতের অভিযোগে তাদের গ্রেপ্তার করা হয়।\nরোববার (১৮ আগস্ট) বিকালে বরিশাল নগরীর গির্জা মহল্লা হেমায়েত উদ্দিন সড়কের লেচু-শাহ মাজারের সামনে থেকে তাদের গ্রেপ্তার করা হয়। সোমবার (১৯ আগস্ট) সকালে ডিবি কার্যালয় থেকে প্রেরিত এক ই-মেইল বার্তায় এই তথ্য নিশ্চিত করা হয়েছে।\nগ্রেপ্তারকৃতরা হলো- জিনের বাদশা পরিচয়ে প্রতারক মহানগরীর বন্দর থানাধিন চরকাউয়া ইউনিয়নের পোলের হাট হাওলাদার বাড়ির বাসিন্দা মো. আলমগীর হাওলাদারের ছেলে মো. ইউসুফ হাওলাদার (৪৫) ও তার স্ত্রী সাহিদা বেগম (৩০)।\nঅভিযানের নেতৃত্ব দেয়া ডিবি’র এসআই সৈয়দ খায়রুল আলম জানান, প্রতারক দম্পতির বাড়ি চর কাউয়া হলেও তারা বরিশাল নগরীর কসাইখানা এলাকার কলাপট্টিতে বেবী বেগম এর বাসার ভাড়াটিয়া।\nস্ত্রী’র সহযোগিতায় স্বামী ইউসুফ হাওলাদার বরিশাল সদর উপজেলার চরমোনাই ইউনিয়নের চরহোগলা গ্রামের মোজাম্মেল সরদারের স্ত্রী রাণী বেগম (৫০) এর কাছ থেকে জিনের বাদশা সেজে প্রতারণার করে সাড়ে সাত লাখ টাকা আত্মসাৎ করে।\nএই ঘটনায় প্রতারণার শিকার রাণী বেগম বরিশাল কোতয়ালী মডেল থানায় একটি মামলা দায়ের করেন। ওই মামলার সূত্র ধরে ডিবি পুলিশ অভিযান চালিয়ে প্রতারক ও কথিত জিনের বাদশা এবং তার স্ত্রীকে আটক করে।\nএছাড়া সোমবার রাণী বেগমের দায়েরকৃত প্রতারণার মামলায় গ্রেপ্তার দেখিয়ে জিনের বাদশাসহ দু’জনকে আদালতের মাধ্যমে জেল হাজতে প্রেরণ করা হয়েছে বলে এসআই খায়রুল আলম জানিয়েছেন।


ফরেক্স অ্যাডভাইজার, একটি কার্যকর ফরেক্স শিক্ষা\nমার্চ 30, 2019 জাপানিজ ক্যান্ডেলস্টিকস লেখক রাসেল মহলানবিশ 53729 দর্শকরা\nকিন্তু এটি পরিণত, আমার Vulcan ট্রেড 10,000 যথেষ্ট ছিল না, এবং তারা আবার পরিশোধ গ্রাহকদের সঙ্গে তাদের ভাগ্য পরীক্ষা ফরেক্স অ্যাডভাইজার করার সিদ্ধান্ত নিয়েছে! আমি কোম্পানী, যা, প্রসঙ্গক্রমে, কখনও ঘটেছিল কোন কর্মী থেকে একটি কল পেয়েছি (সবসময় তাদের নিজেকে vyzvanival)। আবার, আমি শব্দ তিনি বলেন, কি বিশ্লেষক আগ্নেয়গিরি বাণিজ্যের জন্য শব্দ মনে করতে পারছি না, কিন্তু এটা ভালো কিছু ধুত।\nসারবানেস-অক্সলে অ্যাক্ট - এসওএক্স - ২00২ সালে মার্কিন যুক্তরাষ্ট্রকে শক্তিশালী করার জন্য গৃহীত হয়েছিল কর্পোরেট শাসন এবং মার্কিন আর্থিক খাতে স্ক্যান্ডাল সিরিজ পরে বিনিয়োগকারী আস্থা পুনরুদ্ধার। এই আইনটির নাম সেনেটর পল সারবেনেস এবং হাউস অব রিপ্রেজেনটেটিভস মাইকেল অক্সলে এর সদস্য হওয়ার প্রস্তাব দেন। বর্তমানে (জুলাই 2005 সাল থেকে), এই আইনটি মার্কিন যুক্তরাষ্ট্রের স্টক মার্কেটে ট্রেড করা নয় এমন মার্কিন সংস্থাগুলিতেও প্রযোজ্য। ৩. কমিশন প্ল্যান স্বল্পমেয়াদী নাকি দীর্ঘমেয়াদী গুরুত্ব প্রদান করে তা পর্যবেক্ষণ করুন। প্রাথমিক পর্যায়ে কমিশন জীবন যাত্রার সহিত মানানসই না হলে ডিস্ট্রিবিউটর ধরে রাখা কঠিন হয়ে পড়ে। বিষয়টি প্রতিষ্ঠানের জন্য যেমন গুরুত্বপূর্ণ আপ-লাইনারদের জন্যও গুরুত্বপূর্ণ।\nকলাম এবং girders ছাড়াও, সিরিজের নামকরণ মেঝে প্যানেল, stiffening diaphragms এবং বাইরের দেয়াল অন্তর্ভুক্ত। অনেকে যে স্টক এক্সচেঞ্জে লেনদেন মনে ফরেক্স অ্যাডভাইজার করি - অভিজাত জন্য, কিন্তু এটা নয়। এটা তোলে কর্ম বোঝা কঠিন নয়।\nভুল ইউভি ল্যাম্প ব্যবহার করা মানে জেল পালিশের ক্ষতি থেকে ঠিকঠাক নিরাময় হবে না এবং এতে অ্যালার্জির আশঙ্কাও বেশি থাকবে বলে জানান ড. বাক্লে। একটি পছন্দ সঙ্গে ভুল করা না যাতে, কিছু গুরুত্বপূর্ণ পয়েন্ট বিবেচনা করা প্রয়োজন ছাড়াও, এক যে বিখ্যাত ব্র্যান্ড ভুল করতে এবং একটি বিবাহ উত্পাদন করতে সক্ষম হয় না অনুমান করা উচিত ছাড়াও। অতএব, কাচের চূড়ান্ত পছন্দ আগে, এটি কয়েকটি সহজ পরীক্ষা পদ্ধতি সঞ্চালন করা প্রয়োজন।\nফরেক্স অ্যাডভাইজার - একটি কার্যকর ফরেক্স শিক্ষা\nBinary Trading Strategies- ফরেক্স ট্রেডিং এর মতই বাইনারি ট্রেডিং এ ও RSI বহুল ব্যবহৃত একটি ইন্ডিকেটর। প্রায় সকল বাইনারি ট্রেডারই RSI টুল ব্যাবহার করে থাকেন এবং আপনি যদি এটিকে ভালো করে ব্যাবহার করা শিখতে পারেন তাহলে আপনার বাইনারি ট্রেডে প্রফিটের পরিমাণ অনেক বেশি হবে। আজকে আমরা আপনাদের সাথে এই ট্রেডিং কৌশল নিয়ে আলোচনা করবো। খুবই তাৎপর্যপূর্ণ অগ্রগতি, যদিও খুবই কম তথ্য এটা সন্দেহ নেই। বিশেষ করে সড়ক ও রেল যোগাযোগের বিসিআইএম অর্থনৈতিক করিডোর ব্যবস্থা চালু হয়ত হয়ে যাবে কখনও। কিন্তু সবচেয়ে গুরুত্বপূর্ণ বাংলাদেশের সোনাদিয়ার গভীর সমুদ্রবন্দর, যেটা ছিল বিসিআইএম প্রকল্পের সাথে সংযুক্ত, এক গভীর সমুদ্রবন্দর অবকাঠামো। এ ছাড়া আরেকটা দিক আছে। বন্দর সুবিধাসহ সব মিলিয়ে বিসিআইএম প্রকল্পও চীনা ‘বেল্ট-রোড উদ্যোগে’ একটা অংশ হওয়ার কথা। ‘বেল্ট-রোড উদ্যোগে’ বিভিন্ন স্থানে পাঁচটি গভীর সমুদ্রবন্দরের সংযোগ সুবিধা থাকার কথা, বিসিআইএম প্রকল্প তার একটি। তাহলে ভারত কি আস্তে ধীরে বেল্ট-রোড উদ্যোগের অংশীদার হওয়ার পথে?\nফরেক্স কারেন্সি কো-রিলেশন - নতুনদের জন্য ফরেক্স-ট্রেডিং অভিজ্ঞতা ও কিছু দিক নির্দেশনা\nএবং প্লাস্টিকের জানালা। ফরেক্স অ্যাডভাইজার নামগুলির এই দুটি কারণে দুটি কারণ রয়েছে: শব্দ এবং বিজ্ঞাপনের পক্ষে বোঝার অভাব। শব্দটি সঠিক অর্থে প্যানোরামিক জানালা বলা যেতে পারে? গ্রাফিক্যাল বিশ্লেষণ অনুযায়ী USD/CHF-এর জন্য সাপোর্ট হবে 0.9850। সেখান থেকে জোড়টি ওপরের দিকে চলা শুরু করবে-প্রথমে 1.0000-তে এবং এরপরে এটির 1.0100-এর প্রধান লক্ষ্যে যাবে এবং 1.0000 সাপোর্টে ঘুরবে। সূচকগুলির মধ্যে এখানে পার্থক্য ঘটেছে, যদিও- H4-তে তাদের সবাই এবং D1-তে 67% USD/CHF-এর পতনকে সমর্থন করছে। যদি জোড়টি 0.9850-এর সাপোর্ট মাত্রার নিচে পড়ে যায় তাহলে এটি অতি দ্রুত 0.9800-এর কাছাকাছি সর্বনিম্ন সীমাকে আঘাত করবে।\nশুরু যুক্তিটি ক্ষুদ্রতম সংখ্যাটি নির্দিষ্ট করে যে 111 ফরেক্স অ্যাডভাইজার থেকে 529 এর কোনও পূর্ণসংখ্যা ফিরে আসতে পারে (এই দুটি মান সহ)। প্রাচীনকাল হতে সম-সাময়িক কালের ইতিহাস, কষ্টি ও সংস্কৃতি। বাংলাদেশের স্বাধীনতা যুদ্ধের ইতিহাস: ভাষা আন্দোলন; ১৯৫৪ সালের নির্বাচন; ছয়-দফা আন্দোলন, ১৯৬৬; গণ অভ্যুত্থান ১৯৬৮-৬৯; ১৯৭০ সালের সাধারণ নির্বাচন; অসহযোগ আন্দোলন\nএকটি শুরু জন্য, আমি একটি অর্থনৈতিক সংবাদ সাইট পাওয়া Investing.com, যেখানে প্রকাশের জন্য তথ্য আউটপুট এবং পূর্বাভাসের সঠিক সময় দেখানো হয়েছিল। তিনি সবকিছু অধ্যয়ন করেন এবং ট্রেডিংয়ের জন্য প্রস্তুত করতে শুরু করেন। ট্রেডিং টার্মিনাল খোলা Binomo (সেখানে আমার ট্রেডিং অ্যাকাউন্ট নিবন্ধন করা হয়েছিল), আমি রুবলে একটি মুদ্রা জোড়া পেয়েছি (কারণ খবরটি তেলের খরচকে প্রভাবিত করে) এবং সমস্ত প্রয়োজনীয় প্যারামিটারগুলি সেট করে। সংবাদ থেকে আনুমানিক এক ঘন্টা আগে, আমি সম্পূর্ণরূপে বিকল্পগুলির জন্য প্রস্তুত ছিলাম . 2. প্রাচীর থেকে এক ইঞ্চি দূরে এবং দক্ষিণ-পূর্ব এবং দক্ষিণ-পশ্চিম কোণগুলি এড়ানো থেকে সংগ্রহস্থলের দক্ষিণ অংশে, একটি নিরাপদ হওয়া উচিত, যা দক্ষিণ প্রাচীরের দিকে মুখোমুখি হবে এবং সামনে থেকে উত্তর দিকে।


‘স্বাস্থ্য ব্যবস্থা ধ্বংসের প্রক্রিয়া চলছে’- ইমরান – Sheersha Media\n‘স্বাস্থ্য ব্যবস্থা ধ্বংসের প্রক্রিয়া চলছে’- ইমরান\nগণজাগরণ মঞ্চের প্রধান নেতা ডাঃ ইমরান এইচ সরকার গতকাল রাতে পুলিশের লাঠির আঘাতে আন্দোলনরত নার্সের গর্ভপাতের দাবি প্রসঙ্গে এক ফেসবুক স্ট্যাটাসে তীব্র নিন্দা ও প্রতিবাদ জানিয়ে বলেছেন, দেশের পুরো স্বাস্থ্য ব্যবস্থা ধ্বংসের প্রক্রিয়া চলছে।\nতিনি আজ ফেসবুক স্ট্যাটাসে লিখেছেন, নেতাদের লাথিতে গর্ভপাতের খবর পুরনো। নেতাদের গুলিতে পেটের শিশুকে গুলিবিদ্ধ হতেও দেখেছি। আবার মদ্যপ এমপিকে দেখলাম পাখির মতো গুলি করে শিশু শিকার করতে!\nএবার দেখলাম পুলিশের লাঠিতে আন্দোলনরত নার্সের গর্ভপাত। বলবেন, এও কি সম্ভব? হ্যাঁ সম্ভব। দেশটা মগের মুল্লুক হলে সবই সম্ভব।\nদেশের পুরো স্বাস্থ্য ব্যবস্থা ধ্বংসের প্রক্রিয়া চলছে। চিকিৎসকদের প্রতি জনগণের নেতিবাচক মনোভাব তৈরী, প্রশ্ন ফাঁসের মাধ্যমে ভবিষ্যৎ চিকিৎসকদের প্রতি অনাস্থা, নার্সদের সেবার মানসিকতা নষ্ট করে দেয়া, জীবনে কোনোদিন বিজ্ঞান না পড়া ছাত্রদের ল্যাব-টেকনিশিয়ান বানানোর চেষ্টা; সব মিলিয়ে ভাবছি মন্ত্রীরা তো সর্দি-কাশি হলেই মাউন্ট এলিজাবেথ যান, এবার নিশ্চয়ই দেশের সব মানুষকে সেখানে পাঠিয়েই ছাড়বেন!\nযাইহোক, এদেশে প্রতিবাদ করে কিংবা লিখে কোনো লাভ নেই। মগের মুল্লুকে অন্যায়-অবিচারের বিরুদ্ধে প্রতিবাদকেই সবচেয়ে বড় অন্যায় মনে করা হয়। তারপরও জীবনে ব্রত নিয়েছি মানুষের পক্ষে কথা বলবো, যতোদিন বেঁচে আছি বলে যাবো।\nশান্তিপূর্ণ আন্দোলনে নার্সদের উপর ন্যক্কারজনক হামলার তীব্র নিন্দা ও প্রতিবাদ জানাচ্ছি। নিয়োগ বানিজ্যের পরীক্ষা স্থগিত রেখে সিনিয়র-জুনিয়র সকল নার্সের পরামর্শ অনুযায়ী পরবর্তী পদক্ষেপ গ্রহণ করুন।\nনিপীড়িত-নির্যাতিত মানুষের জয় হোক।\nপূর্বের সংবাদ Previous post: রিজার্ভ চুরি: রেমিটেন্স প্রতিষ্ঠানের লাইসেন্স বাতিল করলো ফিলিপাইন\nপরবর্তী সংবাদ Next post: খালেদা জিয়ার আত্মপক্ষ সমর্থন আরেক দফা পেছাল


200 years of Mary Shelley's Frankenstein - Anandabazar\n১৮১৮ সালের জানুয়ারিতে প্রকাশিত হয়েছিল মেরি শেলির উপন্যাস ‘ফ্র্যাঙ্কেনস্টাইন’। বইটা নিয়ে চর্চা আজও, কিন্তু স্রষ্টাকে নিয়ে?\n২১ জানুয়ারি, ২০১৮, ০০:০০:৩২\nশেষ আপডেট: ২০ জানুয়ারি, ২০১৮, ২৩:১৬:৩২\nচলচ্চিত্র-দুনিয়ায় একটা কথা চালু আছে, প্রথম ছবি তাও করে ফেলা যায়, দ্বিতীয় ছবি বানাতে পারলে কি না, সেটাই আসল কথা। সাহিত্যের ক্ষেত্রেও কথাটা সত্যি। প্রথম বই লিখে ফেললাম, প্রকাশিত হল, রমরমিয়ে চললও হয়তো। কিন্তু একই সাফল্য, একই কীর্তি পুনরাবৃত্তি হল কি না, আসল পরীক্ষা তাতেই। নইলে লোকে ‘ওয়ান ফিল্ম ওয়ান্ডার’ বা ‘ওয়ান বুক অথর’ বলে দেগে দেয়।\nমেরি শেলির ‘ফ্র্যাঙ্কেনস্টাইন’ও কি তাই? একক, একমাত্র একটি কীর্তি? দু’শো বছর আগে জানুয়ারিতেই বেরিয়েছিল যুগান্তকারী সেই উপন্যাস, প্রতিভাবান বিজ্ঞানী ও তাঁর ব্যর্থ সৃষ্টির কাহিনি। ১৮১৬ সালের গ্রীষ্মে জেনেভা লেকের ধারে এক ঝড়জলওলা রাতে মোমের আলোয় সবাই মিলে জার্মান ভূতের গল্প পড়া, সেখানেই ঠিক হল, প্রত্যেকেই একটা করে ভূতের গল্প লিখবে। দিন যায়, মেরির মাথায় কোনও প্লট আসে না। মাসখানেক পর, জুনের এক বিনিদ্র মধ্যরাতে সত্যিই ভূত চাপল মাথায়। ‘দেখলাম, বিবর্ণ মুখের তরুণ ছাত্রটি হাঁটু গেড়ে বসে আছে তার সৃষ্টির পাশে। দেখলাম, আকারে মানুষের মতো কিন্তু কুৎসিত এক প্রেত পড়ে আছে, আর কী এক আশ্চর্য শক্তির জোরে তার দেহে দেখা যাচ্ছে প্রাণের স্পন্দন, জেগে উঠছে সে...’ ডায়েরিতে লিখেছিলেন মেরি। এক বছর ধরে লেখা হল সেই গল্প, বেরল তারও এক বছর পর। বাকিটা ইতিহাস।\nদু’শো বছর পর আজও মেরির লেখা বই জন্ম দিচ্ছে একের পর এক ডিসকোর্স। পৃথিবীর কোন বিশ্ববিদ্যালয়ে ইংরেজি সাহিত্যের পাঠক্রমে নেই ফ্র্যাঙ্কেনস্টাইন! নৈতিক, সামাজিক, সাংস্কৃতিক, নারীবাদী, ইকো-ক্রিটিক, সাইকোঅ্যানালিস্ট— সব তত্ত্ব, সব ভাবনার অনুঘটক এই ‘হরর স্টোরি’। আর কাহিনির মূলে যেহেতু এক তরুণ ‘বিজ্ঞানী’র নতুন প্রাণ সৃষ্টির অ-সাধারণ কীর্তি, তাই স্বাভাবিক ভাবেই উপন্যাসে সমালোচকরা খুঁজে পেয়েছেন উনিশ শতকের গণিত ও অ্যালকেমি চর্চা, সমসাময়িক বিজ্ঞান ও প্রযুক্তিভাবনা।\nমনে রাখতে হবে, আঠারো বছরের মেরি যখন ফ্র্যাঙ্কেনস্টাইন লিখছেন, তখনও ইংল্যান্ডে ‘সায়েন্টিস্ট’ শব্দটারই চল হয়নি। প্রাকৃতিক বা ইন্দ্রিয়গ্রাহ্য ব্যাপারস্যাপার পরীক্ষা-পর্যবেক্ষণ করতেন যাঁরা, তাঁদের বলা হত ‘ন্যাচরাল ফিলসফার’। সে কালের দুই র‌্যাডিকাল দার্শনিক, উইলিয়াম গডউইন আর মেরি উলস্টোনক্রাফ্ট-এর মেয়ে মেরি বাড়ি বসেই বিস্তর পড়াশোনা করেছেন, কাছ থেকে দেখেছেন পিতৃবন্ধু, রসায়নবিদ হামফ্রি ডেভি-কে, নিজের ডায়েরিতে নোট নিচ্ছেন লুইগি গ্যালভানির আবিষ্কার— মৃতদেহের স্নায়ুর ভিতর দিয়ে কী করে তড়িৎ-স্রোত পাঠানো যায়— সেই গ্যালভানিজম নিয়ে। ১৮১৮-তে প্রকাশিত বইয়ের আরও দু’টো সংস্করণ বেরিয়েছিল পরে, তার একটায় মেরি রীতিমত জোর দিয়ে ব্যবহার করেছেন ‘ইলেকট্রিসিটি’-র, ফ্র্যাঙ্কেনস্টাইনের জোড়াতালি দিয়ে বানানো মানুষের শব জ্যান্ত হয় সেই বিদ্যুৎ-চমকেই। পুরো বিশ শতক জুড়ে হলিউড একের পর এক ছবি বানিয়েছে ফ্র্যাঙ্কেনস্টাইন নিয়ে, আর একুশ শতকের তীক্ষ্ণধী বিজ্ঞান মেরির বইয়ে খুঁজে পাচ্ছে আর্টিফিশিয়াল ইনটেলিজেন্স-এর সুপ্ত বীজ!\nসুন্দরী অষ্টাদশীর প্রথম বইয়েই যখন এত কিছু, মনে হতে পারে, নিশ্চয়ই হইচই পড়ে গিয়েছিল লেখককে নিয়ে! আদৌ নয়। দু’শো বছর আগে প্রকাশিত সেই বইয়ে লেখকের কোনও নামই ছিল না! মেরির স্বামী, বিখ্যাত কবি পার্সি বিসি শেলি ভূমিকাটা লিখেছিলেন। তাতে সবাই মনে করেছিল, গোটা বইটাই বুঝি শেলিরই লেখা! অনেকে ভেবেছিল, এ নির্ঘাত সুপণ্ডিত উইলিয়াম গডউইনের লেখা! সে কালে মেয়েরা হয় না-নামে বা বেনামে (আসলে পুরুষের ছদ্মনামে) লিখতেন। ব্রন্টি-বোনেরা যেমন, আরও পরে জর্জ এলিয়ট (আসল নাম মেরি অ্যান ইভান্স) যেমন। তাঁরা সবাই বিখ্যাত হলেন, মেরি রয়ে গেলেন আড়ালে— বিখ্যাত বাবা, সেলেব্রিটি স্বামীর ইমেজে ঢাকা। সবাই মনে করল, এত ভাল বই ওই মেয়ে লিখবে কি, ওঁরাই কেউ লিখে দিয়েছেন। অন্তত না লিখে দিক, ঘষেমেজে ঝকঝকে করে দিয়েছে তো নির্ঘাত! কারও বক্তব্য শুনলে আবার আকাশ থেকে পড়তে হয়। তাদের বক্তব্য, মেরি যদি লিখেও থাকে, কী আর নতুন কথা লিখেছে, শেক্‌সপিয়র তো কবেই টেমপেস্ট নাটকে দনু-মনুর সংকর ক্যালিবানকে রেফারেন্স হিসেবে রেখেই গিয়েছেন!\nসুতরাং, লেখা টুবুটুবু রসগোল্লা, আর লেখক গোল্লা। আরও ভয়ংকর: শুরু হল ব্যক্তিগত জীবন নিয়ে কুৎসা রটনা, বিদ্রুপ-সমালোচনার বান। ১৮১৬ সালে যখন ফ্র্যাঙ্কেনস্টাইন মগজে, মেরি তখনও মেরি গডউইন, মেরি শেলি হননি। মেয়ে জন্মেই মা’কে খেয়েছে (জন্মের এগারো দিনের মাথায় মা মারা যান), এ বার বাবার মুখে চুনকালি মাখিয়ে পালিয়েছে বিখ্যাত কবির সঙ্গে, যে শুধু বিবাহিতই নয়, সন্তানের পিতাও।\nএর পর যেমন ফ্র্যাঙ্কেনস্টাইন ছেপে বেরবে, তেমনই মেরির জীবনের বাঁকে বাঁকে ঘটে যাবে নানান ঘটনা: পার্সির স্ত্রী হ্যারিয়েটের আত্মহত্যা, আগের পক্ষের সন্তানদের কাস্টডি পাওয়া নিয়ে কোর্টকাছারি, শেলির সঙ্গে বিয়ে, মেরির নিজের দুই সন্তানের জন্ম ও মৃত্যু, নৌকাডুবিতে শেলির মৃত্যু। পঁচিশ না পেরোতেই বিধবা, সন্তানহারা এক মেয়ে ফিরে আসবে উত্তর লন্ডনের ছোট্ট এক পাড়ায়, দিন কাটাবে একলা, বন্ধুহীন। সম্বল শুধু নিজের লেখালিখি, স্বামীর বিপুল কবিতা সম্পাদনা, আর একমাত্র জীবিত সন্তান পার্সি ফ্লোরেন্স শেলি-কে মানুষ করা। মেরির শ্বশুরমশাই, স্যর টিমোথি শেলি পিছনে পড়েছিলেন পুত্রবধূর, মেরি যাতে পার্সির জীবনী না বের করতে পারেন। ছিনিয়ে নিতে চেয়েছিলেন ফ্লোরেন্সকেও, মেরি ছাড়েননি। বরং প্রাণপণে চেষ্টা করে গিয়েছেন যাতে ফ্লোরেন্স ভাগ পায় তার পৈতৃক সম্পত্তির, তা আদায় করেও ছেড়েছেন। সমাজের চোখে ভ্রষ্টা, একঘরে যুবতী এই সব কিছুর মধ্যেও লিখেছেন ছোটগল্প, কবিতা, প্রবন্ধ, ভ্রমণকাহিনি, বিখ্যাত মানুষদের জীবনচরিত; ‘দ্য লাস্ট ম্যান’, ‘ফকনার’ নামে আরও উপন্যাস। ৫৩ বছর বয়সে মৃত্যুর সময় তাঁর লিখিত-সম্পাদিত বইয়ের সংখ্যা কুড়িরও বেশি!\n‘আমি যদি ভালবাসার উদ্রেক না-ই করতে পারি, তা হলে ভয়েরই কারণ হব’— ফ্র্যাঙ্কেনস্টাইনের ভাগ্যবিড়ম্বিত দানব ডুকরে উঠে বলেছিল। ফ্র্যাঙ্কেনস্টাইনের স্রষ্টা ভালবাসা পাননি, কিন্তু ভয়ও দেখাননি পৃথিবীকে। নিজে প্রচারের আলো চাননি, বরং একটা বই রেখে গেছেন, যেটা আলো দেখাচ্ছে আজও!\nTAGS : Frankenstein Mary Shelley মেরি শেলি ফ্র্যাঙ্কেনস্টাইন


পশ্চিমবঙ্গের পরিস্থিতি জরুরি অবস্থার মতো! প্রভাবশালী বিজেপি নেতার মন্তব্যে চাঞ্চল্য | BJP leader from Assam Himanta Biswa Sarma alleged there is emergency like situation in WB - Bengali Oneindia\n41 min ago পাকিস্তান থেকে দক্ষিণ এশিয়ার পথ ধরে ভারতে ৬ কুখ্য়াত লস্কর জঙ্গির অনুপ্রবেশ, জরি সতর্কতা\nপশ্চিমবঙ্গে জরুরি অবস্থার মতো পরিস্থিতি তৈরি হয়েছে। দলের যুব শাখার নেত্রী প্রিয়ঙ্কা শর্মার গ্রেফতার নিয়ে মন্তব্য করতে গিয়ে এমনটাই দাবি করলেন অসমের প্রভাবশালী বিজেপি নেতা তথা মন্ত্রী হিমন্ত বিশ্বশর্মা। শুক্রবার প্রিয়ঙ্কাকে গ্রেফতার করে মমতা বন্দ্যোপাধ্যায়ের বিকৃত ছবি শেয়ার করার অভিযোগে। তাঁকে ১৪ দিনের পুলিশ হেফাজতে পাঠানো হয়েছে।\nহিমন্ত বিশ্বশর্মা প্রিয়ঙ্কার পরিবারের সদস্যদের সঙ্গে দেখা করেন। সোশ্যাল মিডিয়ায় এক ব্যক্তি প্রধানমন্ত্রী সম্পর্কে সমালোচনামূলক মন্তব্য দিতেই পারেন। কিন্তু এক যুবতীকে মুখ্যমন্ত্রী সম্পর্কে একটি পোস্ট শেয়ার করার জেরে জেলে পাঠানো হয়েছে, এরকম ঘটনা ভারতে আগে ঘটেনি। এটা কি অপরাধ, প্রশ্ন করেন তিনি। যদি এই ধরনের ঘটনা ঘটতে থাকে, তাহলে মানুষ ধরে নেবে পশ্চিমবঙ্গে জরুরি অবস্থার মতো পরিস্থিতি তৈরি হয়েছে।\nTo lend moral support, I met Smt Rajkumari Sharma, mother of @BJP4Bengal worker Ms Priyanka Sharma, arrested for makingameme on Mamata Didi. We're seeking judicial intervention for her release. pic.twitter.com/JPdibgRrcD\nঅসমের বিজেপি মন্ত্রী বলেন, প্রিয়ঙ্কা শুধুমাত্র ফেসবুক পোস্ট শেয়ার করেছিলেন। এটাকে বড় অপরাধ ধরে নিয়ে কাউকে কি জেলে পাঠানো যায়। বিজেপি এই ঘটনার কড়া নিন্দা করছে বলে জানিয়েছেন তিনি। তাঁর আশা, আদালতে বিচার পাবেন। এই ধরনের ঘটনা ঘটতে থাকলে, বাক স্বাধীনতার কিছুই বাকি থাকবে না।\nঅন্যদিকে প্রিয়ঙ্কার ভাইয়ের অভিযোগ, তাকে তাঁর দিদির সঙ্গে দেখা করতে দেওয়া হচ্ছে না।\nএবারই এই ধরনের ঘটনা প্রথম নয়। ২০১২ সালে যাদবপুরের অধ্যাপক অম্বিকেশ মহাপাত্রকে গ্রেফতার করা হয়েছিল মুখ্যমন্ত্রীর ব্যঙ্গচিত্র ফরওয়ার্ড করার অভিযোগে।\nlok sabha elections 2019 bjp himanta biswa sarma trinamool congress লোকসভা নির্বাচন ২০১৯ বিজেপি হিমন্ত বিশ্বশর্মা তৃণমূল কংগ্রেস\nBJP leader from Assam Himanta Biswa Sarma alleged there is emergency like situation in WB


Lok Sabha Election 2019: Politicians just change their party nothing more than that - Anandabazar\n৭ মে, ২০১৯, ০০:০০:০০\nশেষ আপডেট: ৭ মে, ২০১৯, ০০:৫৮:৫০\nএই দল থেকে ওই দলে\nবিরোধী পক্ষের প্রার্থী পুনর্নির্বাচনের দাবিতে সরব। কিন্তু না, এইটুকু শুনে আসল খবরটা বুঝব না আমরা। আসল খবর হল, যিনি বিরোধী দলের পক্ষ থেকে পুনর্নির্বাচনের দাবিতে হইচই ফেললেন, গত পঞ্চায়েত ভোটে কিন্তু তিনি ক্ষমতাসীন দলেই ছিলেন।\nবিরোধী পক্ষের প্রার্থী পুনর্নির্বাচনের দাবিতে সরব। কিন্তু না, এইটুকু শুনে আসল খবরটা বুঝব না আমরা। আসল খবর হল, যিনি বিরোধী দলের পক্ষ থেকে পুনর্নির্বাচনের দাবিতে হইচই ফেললেন, গত পঞ্চায়েত ভোটে কিন্তু তিনি ক্ষমতাসীন দলেই ছিলেন। যে-সব ভয়ানক অন্যায়ের অপবাদ দিয়ে তিনি এ বার সরকার পক্ষকে খুব এক হাত নিয়েছেন বলে শোনা গেল, সেই অপবাদগুলি নাকি গত বারের ভোটে স্বয়ং তাঁরই ভূষণ ছিল!\nভোটদাতা জনগণের হয়েছে মুশকিল। তাদের বহু কষ্টে প্রয়োগ করা অধিকারের ফলটি নিয়ে প্রার্থীরা কবে যে কোথায় চলে যাবেন, তা নিয়ন্ত্রণ করার কোনও উপায় জনগণের হাতে নেই। সে ক্ষেত্রে তাদের মতামতের আর কোনও গুরুত্ব থাকে কি? শুধু তা-ই নয়, দলবদলের পর সেই সাংসদ বা বিধায়কের সদস্য পদ খারিজের একমাত্র অধিকার থাকল সংসদ বা বিধানসভার স্পিকারের কাছে। এ দিকে স্পিকার পদটি যে হেতু নির্বাচনে জয়ী শাসক দলের দ্বারা নির্ধারিত হয়, কাজেই খুব স্বাভাবিক ভাবেই দলের বিরুদ্ধে গিয়ে তিনি কারও ক্ষতি করতে চান না।\nঅতএব কিংকর্তব্যম্? যে দলকে ‘ফ্যাসিস্ট’ বা ‘সাম্প্রদায়িক’ ভেবে জনগণ বাতিল করল এবং তার বিরোধী দলের প্রার্থীকে ভোট দিয়ে জেতাল, সেই জয়ী সদস্যই যদি অদূর ভবিষ্যতে সেই ‘ফ্যাসিস্ট’ কিংবা ‘সাম্প্রদায়িক’ দলের মন্ত্রী হয়ে বসেন, তবে জনগণের বিমূঢ় হয়ে থাকা ছাড়া গত্যন্তর থাকে না। আগের বার যাদের তুলোধোনা করেছেন, এ বারের ভাষণে নেতারা তাদেরই জয়গান করেন। এতটা বিভ্রান্তিই গণতন্ত্রের লক্ষণ কি না কে জানে।\nযে দেশে সংস্কৃতিমনস্ক কৃতী জনগণের অভাব নেই, সেখানে আইনসভার সদস্য হতে গেলে ন্যূনতম শিক্ষাগত যোগ্যতা নির্ধারিত করা নেই কেন? মেনে নেওয়া গেল যে, রাজনৈতিক দূরদৃষ্টি ঠিক প্রথাগত শিক্ষাগত যোগ্যতার উপর নির্ভর করে না। কিন্তু শিক্ষা যে মানবসম্পদের গুণগত মান সামান্য হলেও বাড়িয়ে দেয়— এইটুকু তো অস্বীকার করা চলে না। অবশ্য দুর্ভাগ্য এই যে, এ দেশে মানবসম্পদ উন্নয়ন মন্ত্রকের মন্ত্রীকেও তাঁর শিক্ষাগত যোগ্যতা নিয়ে ধোঁয়াশা তৈরি করতে হয়। কেননা অচিরেই জানা যায়, তিনি প্রকৃত অর্থে উচ্চশিক্ষিতই নন, কলেজ বা বিশ্ববিদ্যালয়ে কোনও কালে পদার্পণ করেননি। (না, রবীন্দ্রনাথের উদাহরণটা এ ক্ষেত্রে গ্রাহ্য হবে না।) তবে ঠিকই, এই ক্ষেত্রে দোষ হয়তো প্রাক্তন মন্ত্রীর নয়। দোষ আমাদের গণতন্ত্র-বিধির। কাজেই, জনস্বার্থ বিঘ্নিত হলেও গণতন্ত্রকে চুপ থাকতে হবে।\nবিষয়গুলি কি আর এক বার ভেবে দেখা যায় না? গণতন্ত্রকে স্বাস্থ্যবান করে তুলতে শুধু ভোটের হার বাড়ানোকেই লক্ষ্য না করে জনপ্রতিনিধিদের প্রার্থিপদ বিচারের ক্ষেত্রে আরও কড়া নিয়ন্ত্রণের মধ্যে রাখা হোক দলগুলিকে। প্রার্থীর দলবদলের বিষয়টিও নতুন করে বিচার হোক। ব্যক্তিস্বার্থে হোক বা নীতিগত কারণে— কোনও ভাবেই কোনও রাজনৈতিক ব্যক্তিত্ব সারা জীবনে তিন বারের বেশি দলবদল করতে পারবেন না, এমন একটি নীতি থাকলে ভাল হয়। এক দলের চিহ্ন নিয়ে ভোটে জিতে এসে অন্য দলের চিহ্নে ঢুকে যেতে পারবেন না কোনও প্রার্থী, তাঁকে অন্তত পরের নির্বাচন পর্যন্ত অপেক্ষা করতে হবে। ভোটে কেউ নির্দল হিসেবে দাঁড়িয়ে জিতলে জেতার পর কোনও রাজনৈতিক দলে তিনি যোগ দিতে পারবেন না।\nগণতন্ত্রের স্বচ্ছতা এবং সংবেদনশীলতা রক্ষা করতে আর একটা আইন প্রবর্তনও জরুরি কি না, এক বার ভেবে দেখলে ভাল হত। কোনও রাজনৈতিক দল ভোটে জেতার পরে বিরোধী বা অন্য দলের সঙ্গে জোট বাঁধতে পারবে না— নীতিগত ভাবে জোট হলে তা হোক ভোটের আগেই। গণতন্ত্রে বাস করা জনগণ যেন নীতিটি চাক্ষুষ করে তবেই ভোট দিতে পারেন। কে কার অথবা কিসের পক্ষে, এটা জেনেই কি আমাদের ভোটাধিকার প্রয়োগ করা উচিত নয়? নইলে যত দিন এগোবে, ততই আরও বেশি করে জনগণ পরিণত হবে নিধিরাম সর্দারে, আর ভোট পরিণত হবে প্রহসনে।\nসম্পাদক সমীপেষু: বিবিধের মাঝে দেখো\nমহিষাসুরমর্দিনী: বাঙালির মহালয়া\nভারতে অর্থনৈতিক অসাম্য কমার কোনও লক্ষণ নেই\nসংখ্যার গোঁজামিল, যুক্তিরও


প্রকাশ: ২০১৯-০৮-১১ ৪:২৭:৫৭ পিএম || আপডেট: ২০১৯-০৮-২৩ ৩:০৪:২৭ পিএম\nকেএমএ হাসনাত : খেলাপি ঋণ পুনঃতফসিলে শিথিলতার সুযোগ নিয়ে ব্যাংকগুলোতে আবেদনের হিড়িক পড়েছে। উচ্চ আদালতে স্থগিতাদেশ উঠে যাওয়ার পর থেকেই ঋণখেলাপিরা ঋণ পুনঃতফসিলের জন্য ব্যাংক পাড়ায় ধরনা দিচ্ছেন। তবে মাঝারি ও ক্ষুদ্র ঋণগ্রহীতাদের কাছ থেকে বেশি সাড়া পাওয়া যাচ্ছে। বড় ঋণগ্রহীতারা অবস্থা পর্যবেক্ষণ করছেন বলে আর্থিক প্রতিষ্ঠান বিভাগ সূত্রে জানা গেছে।\nসম্প্রতি খেলাপি ঋণ পুনঃতফসিল করা প্রসঙ্গে অর্থমন্ত্রী বলেন, এ মুহূর্তে ঋণখেলাপিদের কাছ থেকে টাকা আদায়কে প্রাধান্য দিচ্ছি। ভয়ভীতি দেখিয়ে নয়, বরং তাদের পুনঃতফসিলের সুযোগ দেয়া হয়েছে। আশা করছি, এতে তারা সাড় দেবেন। এরই মধ্যে খেলাপি ঋণ আদায়ে ইতিবাচক সাড়া পাওয়া যাচ্ছে।\nঅর্থ মন্ত্রণালয়ের আর্থিক প্রতিষ্ঠান বিভাগ সূত্রে জানা গেছে, খেলাপি ঋণ পুনঃতফসিলের পুরো বিষয়টি নিবিড়ভাবে পর্যবেক্ষণ করছে আর্থিক প্রতিষ্ঠান বিভাগ। এ বিভাগের একজন যুগ্ম সচিবের নেতৃত্বে একটি কমিটিও গঠন করা হয়েছে। তাদেরকেই পুরো বিষয়টি দেখভালের দায়িত্ব দেয়া হয়েছে। পুনঃতফসিলের সুযোগ ঋণখেলাপিরা ঠিকমতো কাজে লাগাচ্ছেন কি না তা কমিটি নিয়মিত পর্যালোচনা করছে।\nএর আগে ঋণখেলাপিদের ব্যাপক সুবিধা দিয়ে বাংলাদেশ ব্যাংক সার্কুলার জারি করলেও আদালত তা আটকে দেন। পরে শর্তসাপেক্ষে আদালত স্থগিতাদেশ প্রত্যাহার করেন। এরপর বাংলাদেশ ব্যাংকের পক্ষ থেকে আবার একই সার্কুলার জারি করা হয়। সার্কুলার জারির পর খেলাপিরা তাদের ঋণ পুনঃতফসিলের জন্য বিভিন্ন ব্যাংকে অবেদন করা শুরু করেন। বেসরকারি ব্যাংকের চেয়ে রাষ্ট্রায়ত্ত ব্যাংকগুলোতে এ আবেদন বেশি পড়ছে।\nব্যাংকাররা বলছেন, সবার আগে এ সুবিধা পেতে খেলাপিরা তদবিরও করছেন। কারণ, তাদের মনে ভয়, আবার যদি আদালতে এ সিদ্ধান্ত আটকে যায়। তবে এ ক্ষেত্রে বড় খেলাপিরা তেমন সাড়া দিচ্ছেন না। কারণ, তারা পুরো বিষয়টি আগে পর্যবেক্ষণ করছেন। তবে মাঝারি ও ক্ষুদ্রঋণ খেলাপিরা তাদের খেলাপি ঋণ পুনঃতফসিল করার জন্য আবেদন করছেন বেশি।\nরাষ্ট্রীয় সোনালী, জনতা, অগ্রণী ও বেসিক ব্যাংকের বিভিন্ন সূত্র থেকে পাওয়া তথ্যে দেখা গেছে, জনতা ব্যাংকের ৩৪ ঋণখেলাপি ৫২ কোটি টাকা দিয়ে পুনঃতফসিল সুবিধার আবেদন করেছে। এদের খেলাপি ঋণের পরিমাণ ২ হাজার কোটি টাকা। আরো ৪০০ ঋণখেলাপি রয়েছেন, যারা এ ব্যাপারে আগ্রহ প্রকাশ করেছেন। তাদের খেলাপি ঋণের পরিমাণ ১১ হাজার কোটি টাকারও বেশি।\nরাষ্ট্রায়ত্ত অগ্রণী ব্যাংকের এ পর্যন্ত ৮০ জন এ সুবিধা নিয়েছেন। কয়েক দিন আগে এক দিনে ৪২ জন গ্রাহক ঋণ পুনঃতফসিলের সুবিধা নিয়েছেন। এদের ঋণ পুনঃতফসিলের পরিমাণ ৪ কোটি টাকা।\nআলোচিত বেসিক ব্যাংকের ৩৫ গ্রাহক ঋণ পুনঃতফসিল সুবিধার জন্য আবেদন করে ৪ কোটি ৩ লাখ টাকা দিয়েছেন। এছাড়া, দেশের সবচেয়ে বড় ব্যাংক সোনালীতেও বড় গ্রাহকদের চেয়ে ছোটরা ভালো সাড়া দিচ্ছেন বলে জানা গেছে।\nএদিকে, আদালতের স্থগিতাদেশ উঠে যাওয়ার পর অর্থ মন্ত্রণালয়ের আর্থিক প্রতিষ্ঠান বিভাগ দ্রুত ৯ সদস্যের একটি তদারক কমিটি গঠন করে। কমিটির প্রধান করা হয়েছে আর্থিক প্রতিষ্ঠান বিভাগের যুগ্ম সচিব মো. শুকুর আলীকে। আর্থিক প্রতিষ্ঠান বিভাগের উপ-সচিব (অভ্যন্তরীণ ও বহিঃনিরীক্ষা শাখা) মৃত্যুঞ্জয় সাহা সাচিবিক দায়িত্ব পালন করবেন। কমিটির সদস্য হিসেবে রয়েছেন আর্থিক প্রতিষ্ঠান বিভাগের যুগ্ম সচিব কামরুন নাহার সিদ্দীকা, বাংলাদেশ ব্যাংকের নির্বাহী পরিচালক মো. হুমায়ুন কবির, সোনালী ব্যাংকের ডিএমডি মো. এবনুজ জাহান, জনতা ব্যাংকের ডিএমডি মো. ইসমাইল হোসেন, অগ্রণী ব্যাংকের ডিএমডি মো. ইউসুফ আলী, রূপালী ব্যাংকের ডিএমডি বেলায়েত হোসেন এবং বেসিক ব্যাংকের মহাব্যবস্থাপক এ কে এম মাসুদ-উর রহমান।\nএই কমিটির কার্যপরিধিতে বলা হয়েছে, কমিটি বাংলাদেশ ব্যাংক কর্তৃক ১৬ মে জারিকৃত বিআরপিডির সার্কুলার নম্বর ৫ এর আওতায় ঋণ পুনঃতফসিল এবং এককালীন এক্সিট-সংক্রান্ত কার্যক্রমের হালনাগাদ অগ্রগতি পর্যবেক্ষণ করবে। পাশাপাশি কমিটি ঊর্ধ্বতন কর্তৃপক্ষের কাছে প্রতিবেদন দাখিল করবে। তবে এ ঊর্ধ্বতন কর্তৃপক্ষ কে তা এতে উল্লেখ করা হয়নি।\nরাইজিংবিডি/ঢাকা/১১ আগস্ট ২০১৯/হাসনাত/রফিক


সব কিছু আল্লার পক্ষ থেকে হয় একথার প্রমাণ কী? - আহলে হক্ব বাংলা মিডিয়া সার্ভিস\nপ্রচ্ছদ / আকিদা-বিশ্বাস / সব কিছু আল্লার পক্ষ থেকে হয় একথার প্রমাণ কী?\nদ্বীনের সার্থে আমাকে এক্টু সহযোগীতা করুন,মাখলুক থেকে কিছুই হয়না, আল্লাহর হুকুমে সবকিছু হয়, এই কথার কুর’আন হাদিস থেকে কিছু দলিল দরকার, দয়াকরে দিবেন।\nএ বিষয়ের উপর অসংখ্য আয়াত ও হাদীসের উদ্ধৃতি পেশ করা যাবে।\nতবে এক্ষেত্রে একটি বিষয় বুঝে রাখতে হবে। সেটি হল, অনেকের মনেই প্রশ্ন আসবে যে, তাহলে মন্দ কাজও কি আল্লাহ তাআলার হুকুমে হয়ে থাকে?\nআসলে এ প্রশ্নটি অনেকেই করে থাকেন, আল্লাহর হুকুম ও ক্ষমতার অর্থ না বুঝার কারণে।\nমূলত সকল কিছুর স্রষ্টা আল্লাহ তাআলা। আল্লাহ তাআলার হুকুম ছাড়া গাছের একটি পাতাও নড়তে পারবে না।\nবাকি আল্লাহ তাআলা মানুষকে দুনিয়াতে স্বকর্মে ক্ষমতাবান করে দিয়েছেন। সে ইচ্ছে করলে ভাল করতে পারে, ইচ্ছে করলে খারাপ করতে পারে।\nযেহেতু বান্দা তার কর্মের ক্ষেত্রে স্বাধীন। তাই তার ভাল কাজের উত্তম প্রতিদান রয়েছে। আর মন্দ কাজের শাস্তি রয়েছে।\nবান্দা কোন কাজ করতে মনস্ত করে, সে কাজ করতে তার মেহনত ব্যয় করেন, আর আল্লাহ তাআলা বান্দার প্রচেষ্টাকৃত কাজটি করার ক্ষমতা দিয়ে দেন তার মনের ইচ্ছেমত।\nএটাই হল আল্লাহর হুকুম ছাড়া কিছুই হয় না কথাটির অর্থ। অর্থাৎ আল্লাহ তাআলা বান্দার প্রতিটি কাজ করার ক্ষমতা প্রদান করে থাকেন। আল্লাহ তাআলা ক্ষমতা না দিলে কেউ কোন কাজ করতে পারতো না।\nআর বান্দা নিজের ইচ্ছেমত খারাপ কাজের প্রতি উদ্ধুদ্ধ হয়ে, মন্দ কাজ করার কারণে সে আখেরাতে শাস্তি পাবে। ভাল করলে পুরস্কার পাবে।\nوَاللَّهُ خَلَقَكُمْ وَمَا تَعْمَلُونَ [٣٧:٩٦]\nঅথচ আল্লাহ তোমাদেরকে এবং তোমরা যা নির্মাণ করছ সবাইকে সৃষ্টি করেছেন। [আসসাফফাত-৯৬]\nلِلَّهِ الْأَمْرُ مِن قَبْلُ وَمِن بَعْدُ ۚ [٣٠:٤]\nকয়েক বছরের মধ্যে। অগ্র-পশ্চাতের কাজ আল্লাহর হাতেই। [সূরা রূম-৪]\nতুমি বল, সবকিছুই আল্লাহর হাতে। [সূরা আলে ইমরান-১৫৪]\nفَمَن يُرِدِ اللَّهُ أَن يَهْدِيَهُ يَشْرَحْ صَدْرَهُ لِلْإِسْلَامِ ۖ وَمَن يُرِدْ أَن يُضِلَّهُ يَجْعَلْ صَدْرَهُ ضَيِّقًا حَرَجًا كَأَنَّمَا يَصَّعَّدُ فِي السَّمَاءِ ۚ كَذَٰلِكَ يَجْعَلُ اللَّهُ الرِّجْسَ عَلَى الَّذِينَ لَا يُؤْمِنُونَ [٦:١٢٥]\nঅতঃপর আল্লাহ যাকে পথ-প্রদর্শন করতে চান, তার বক্ষকে ইসলামের জন্যে উম্মুক্ত করে দেন এবং যাকে বিপথগামী করতে চান, তার বক্ষকে সংকীর্ণ অত্যধিক সংকীর্ণ করে দেন-যেন সে সবেগে আকাশে আরোহণ করছে। এমনি ভাবে যারা বিশ্বাস স্থাপন করে না। আল্লাহ তাদের উপর আযাব বর্ষন করেন। [সূরা আনআম-১২৫]\nতাকদীর সব কিছু আল্লাহর পক্ষ থেকে হয় সব কিছুর স্রষ্টা\t2015-10-11\nTags তাকদীর সব কিছু আল্লাহর পক্ষ থেকে হয় সব কিছুর স্রষ্টা\nPrevious মুদারাবা চুক্তিকারী মুদারিব আরেকজনের সাথে মুদারাবা চুক্তি করতে পারে কি?\nNext ব্যাংকের সফটওয়্যার তৈরী করে দেয়ার হুকুম কী?


আগ্রহের বিষয়ে সাফল্য অর্জনের ৩ উপায় জেনে নিন - JanaBD.ComLoginSign UpHomeSms ZoneTube\nHome › দৈনন্দিন জীবন › লাইফ স্টাইল › আগ্রহের বিষয়ে সাফল্য অর্জনের ৩ উপায় জেনে নিনআগ্রহের বিষয়ে সাফল্য অর্জনের ৩ উপায় জেনে নিন লাইফ স্টাইল 30th Aug 2016 at 9:32pm 334আগ্রহ না থাকলে যেকোনো কাজে মানুষের সফল হওয়া সম্ভব হয় না। ঠিক একইভাবে কোনো বিষয়ে কারো যখন আগ্রহ বেড়ে যায় তখন তা তাকে সে বিষয়ে সফল করে দেয়। গভীর আগ্রহ কিভাবে ব্যবসায় সাফল্য এনে দেয় তা বিভিন্ন সফল ব্যবসায়ীর কাছ থেকেই জানা যায়। • এ লেখায় তুলে ধরা হলো তেমন কিছু বিষয়....\n১. বিজয়ের জন্য সংগ্রাম\nব্যবসা মানে একটি তুমুল প্রতিযোগিতার মাঝে বিজয়ের জন্য সংগ্রাম করা। যে কোনো প্রতিযোগিতায় যেমন অংশগ্রহণকারীদের বিজয়ী হওয়ার জন্য তীব্র আকাঙ্ক্ষা কাজ করে ঠিক তেমন ব্যবসাক্ষেত্রেও বিজয়ী হওয়ার জন্য ব্যবসায়ীরা সংগ্রাম করে। আর এ থেকে তাদের বিজয়ী হওয়ার সম্ভাবনা অনেকাংশে বেড়ে যায়। একজন ব্যবসায়ীর পক্ষেই কেবল সম্ভব বাস্তবতার ভিত্তিতে প্রচণ্ড সংগ্রাম করে বিজয়ী হওয়া। আর এ জন্য কাজ করে তার গভীর আগ্রহ ও বিজয়ী হওয়ার আকাঙ্ক্ষা। এ ক্ষেত্রে সফল হওয়ার জন্য তাই সংগ্রামের বিকল্প নেই।\n২. আগ্রহীদের সঙ্গে সঠিক যোগাযোগ\nআপনার যে বিষয়ে আগ্রহ, সবাই সেই বিষয়ে আপনাকে উৎসাহ নাও দিতে পারে। এ ক্ষেত্রে আপনার কাজ হবে, নিজের যে বিষয়ে আগ্রহ রয়েছে সে বিষয়ে উৎসাহীদের খুঁজে বের করা। আপনি যদি কোনো প্রতিষ্ঠানের প্রধান হন তাহলে সব ব্যক্তির সঙ্গে আলোচনা করা সম্ভব নয়। এ জন্য আপনি নিজস্ব পদ্ধতিতে আগ্রহীদের খুঁজে বের করুন। এরপর তাদের প্রয়োজনীয় দায়িত্ব দিন এবং বিভিন্ন প্রয়োজনে তাদের গুরুত্ব দিন। আপনার আগ্রহের বিষয়ে যারা আগ্রহী নয়, তাদের সঙ্গে যোগাযোগ স্থাপন মোটেই কার্যকর হবে না।\n৩. অগ্রগতি লিপিবদ্ধ করা\nআপনি কতদূর যেতে পারবেন তা অনেকাংশে নির্ভর করবে আপনি নিজের আগ্রহের বিষয়ে কতদূর এগিয়ে যাওয়ার কল্পনা করেন তার ওপর। এ ক্ষেত্রে গুরুত্ব দেওয়ার জন্য আপনার প্রতিদিন নিজের অগ্রগতি লিখে রাখা উচিত। এরপর তা এমন কোনো স্থানে রাখবেন যেন নিজে ভালোভাবে আত্মস্থ করতে পারেন। এ অগ্রগতি থেকে আরও ভালো কিছু কিভাবে অর্জন করা যায় সে জন্য মনোযোগী হোন। নিজের নেটওয়ার্ক বাড়ান। প্রতিনিয়ত উন্নতির চেষ্টা করুন। স্বল্পমেয়াদি ও দীর্ঘমেয়াদি লক্ষ্য নির্ধারণ করুন ও তা অর্জনের জন্য ঝাঁপিয়ে পড়ুন। এতে সহজেই আপনি নিজের আগ্রহের বিষয়ে সাফল্য লাভ করবেন।\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintAnik SutradharManager Like - Dislike Votes2- Rating5of 10Relatedআরও দেখুনঅন্যান্য ক্যাটাগরি যে পাঁচ কারণে ঘুমানোর সময় কাপড় পরা উচিত নয় Fri at 11:10pm 333 পুরুষেরা নারীদের যে ৫টি ছলনার ফাঁদে পা দেন! Fri at 4:15pm 555 নতুন সম্পর্কের শুরুতে কি হয়? Fri at 11:09am 226 যে ৫ সত্য মেয়েরা স্বামীকে বলেন না! Fri at 11:02am 437 যে ধরনের নারী পুরুষদের প্রথম পছন্দ! Fri at 9:13am 252 কেন মেয়েদের চুলে হাত দিতে নেই জানেন? Thu at 9:43am 516 তিলই বলে দেবে আপনার বিবাহিত জীবন কেমন কাটবে Wed at 9:12pm 571 মাত্র ৩০ বছর বয়সেই ধনী হওয়ার ১০ উপায় Wed at 9:10pm 507পাঠকের মন্তব্য (0)Please login To write comment


সভাধিপতির “নির্দেশে” কোটি টাকার অর্ডার পেয়ে “আতান্তরে” বিভিন্ন স্বনির্ভর গোষ্ঠী! – প্রিয় বন্ধু বাংলা\nহোম > রাজ্য > কলকাতা > সভাধিপতির “নির্দেশে” কোটি টাকার অর্ডার পেয়ে “আতান্তরে” বিভিন্ন স্বনির্ভর গোষ্ঠী!\nসর্বশিক্ষা মিশনের অন্তর্গত স্কুলের ছাত্র-ছাত্রীদের পোশাক সরবরাহের নোটিশ কয়েকদিন আগেই রাজ্যের বিভিন্ন জেলার স্কুলগুলিতে পৌঁছে গেছে। প্রতিটি ছাত্র ছাত্রীর প্রতি দুই সেট পোশাক সরবরাহের জন্য 600 টাকা করে বরাদ্দ করা হয়েছে। আর এবার পূর্ব মেদিনীপুর জেলা পরিষদের সভাধিপতি দেবব্রত দাসের এক কলমের খোঁচায় প্রায় কোটি টাকার স্কুল ইউনিফর্ম সরবরাহের দায়িত্ব পেয়ে গেল পূর্ব মেদিনীপুরের 25 টি স্বনির্ভর গোষ্ঠী। জেলায় প্রায় 40 হাজার স্বনির্ভর গোষ্ঠীর মধ্যে কী করে 25 টি ব্লকে ব্লকে মাত্র 25 টি স্বনির্ভর গোষ্ঠী এই দায়িত্ব পেল, তা নিয়ে রীতিমতো প্রশ্ন উঠতে শুরু করেছে।\nশুধু তাই নয়, দশ জন সদস্যকে দিয়ে কি করে প্রায় এক কোটি টাকা ইউনিফর্ম সাপলাই দেবে স্বনির্ভর দলগুলি, সেটাও প্রশ্নের বিষয়। বস্তুত, এত ব্যাপক পরিমাণ পোশাক সরবরাহ করার দায়িত্ব দশজনকে দিয়ে কি করে পালন করা সম্ভব হবে! এই ব্যাপারে ধন্ধে পড়ে গেছে খোদ স্বনির্ভর গোষ্ঠীর দলনেত্রীরা। তাই নিজেদের বুদ্ধিতে পরিস্থিতি সামাল দিতে না পেরে এবার নেতাদের কাছ থেকে পরামর্শ ধার চাইতে তাদের দরজায় এসে উপস্থিত হয়ে গেছেন স্বনির্ভর গোষ্ঠীর লিডাররা।\nজানা গেছে, পূর্ব মেদিনীপুর জেলায় 45 টি সার্কেলের অন্তর্গত 4250 টি স্কুলে3লক্ষ 95 হাজার 628 জন পড়ুয়ারা দুটি করে ইউনিফর্ম সরবরাহ করার জন্য মোট 23 কোটি 73 লক্ষ 76 হাজার 800 টাকা বরাদ্দ করা হয়েছে। মাথাপিছু 600 টাকা বরাদ্দ রয়েছে। প্রসঙ্গত উল্লেখ্য, গত 14 আগস্ট জেলাশাসক পার্থ ঘোষ এই ব্যাপারে নির্দেশিকা জারি করেছেন। স্কুলগুলি নথিভূক্ত এবং উপযুক্ত স্বনির্ভর গোষ্ঠীর কাছ থেকেই ইউনিফর্ম কিনতে পারবে বলে জেলাশাসক নির্দেশিকা স্পষ্ট করে জানিয়ে দেন। আর তাই গত 22 আগস্ট জেলা পরিষদের সভাধিপতি দেবব্রত দাস এবং শিক্ষা-সংস্কৃতি তথ্য সমিতির কর্মাধক্ষ মধুরিমা মন্ডলের স্বাক্ষর করা একটি তালিকা স্কুলে স্কুলে পৌছে যায়। তাতে স্পষ্ট বলা হয়, 25 টি ব্লকের জন্য 25 টি স্বনির্ভর গোষ্ঠীর নাম চূড়ান্ত করা হয়েছে।\nসংশ্লিষ্ট ব্লকের অন্তর্গত সবকটি স্কুলে জেলা পরিষদের ঠিক করে দেওয়া স্বনির্ভর গোষ্ঠীর কাছ থেকেই ইউনফর্ম কিনতে হবে। কিন্তু জেলা পরিষদের এই সিদ্ধান্ত মেনে নিতে পারেনি শিক্ষক সংগঠনগুলির একাংশ। এমনকি এই ধরনের নির্দেশিকা দেওয়ার জেলা পরিষদের আছে কিনা, তাই নিয়েও প্রশ্ন উঠতে শুরু করেছে। স্কুল কর্তৃপক্ষের কাছ থেকে দায়িত্ব সরিয়ে জেলাপরিষদ নিজেদের হাতে দায়িত্ব তুলে নিয়েছে বলেও একাধিক সংগঠন দাবি করেছে।\nএছাড়াও গত কুড়ি ফেব্রুয়ারী সর্বশিক্ষা অভিযানের স্টেট প্রজেক্ট ডিরেকটর প্রতিটি জেলায় একটি করে নির্দেশিকা পাঠান। যে নির্দেশিকায় স্পষ্টভাবে পোশাক সরবরাহের গাইডলাইন বেঁধে দেওয়া হয়েছে। স্কুল স্তরে স্বনির্ভর গোষ্ঠী নিযুক্ত করে ইউনিফর্ম সাপ্লাই করা হবে বলে জানানো হয়েছিল। এমতাবস্থায় পূর্ব মেদিনীপুরে ইউনিফরম সরবরাহ করার ব্যাপারে জেলা পরিষদের সরাসরি হস্তক্ষেপে অসন্তুষ্টি ছড়িয়েছে শিক্ষকদের একাংশের মনে।\nপশ্চিমবঙ্গ প্রাথমিক শিক্ষক সমিতির জেলা সাধারণ সম্পাদক সতীশ সাউ বলেন, “জেলা পরিষদ এক্তিয়ার বহির্ভূত কাজ করেছে। আমরা এই ইস্যুতে 30 শে আগস্ট জেলা শাসকের কাছে ডেপুটেশন দিয়েছি।” এদিন এই প্রসঙ্গে পশ্চিমবঙ্গ প্রাথমিক শিক্ষক সমিতির জেলার সাধারণ সম্পাদক অরূপকুমার ভৌমিক বলেন, “জেলা পরিষদ গা-জোয়ারি কি করে নিজেদের অনুগত কিছু স্বনির্ভর গোষ্ঠীকে বিপুল পরিমাণে টাকার কাজ পাইয়ে দিয়েছে। এই প্রক্রিয়ায় স্বচ্ছতা নিয়ে প্রশ্ন থাকবে।”\nযদিও গোষ্ঠীর বক্তব্য, একটি গোষ্ঠীতে মাত্র 10 জন করে সদস্য থাকে। ফলে এই লোকবল দিয়ে ঠিক কিভাবে কোটি কোটি টাকার পোশাক সরবরাহ করা সম্ভব! ইতিমধ্যেই এই ব্যাপারে কয়েকজন টিম লিডার সরাসরি নেতাদের বাড়িতে গিয়ে এই বিষয়ে নির্দিষ্ট পরামর্শ চাইছেন। যদিও এই বিষয়ে জেলা পরিষদের সভাধিপতি জানান, আমরা স্বনির্ভর দলগুলিকে গাইড করব। ওরা বিভিন্ন জায়গা থেকে পোশাক কিনবে। গুণগতমান যাচাই করার দায়িত্ব আমাদের। এরফলে আর কোনো সমস্যা থাকবে না। এর আগে ইউনিফর্ম সরবরাহ নিয়ে অনেক সমস্যা হয়েছে। তাই আমরা গাইড করার সিদ্ধান্ত নিয়েছি। কিন্তু পোশাক সরবরাহ করার বিষয়ে স্কুলগুলির উপর জেলা পরিষদের সরাসরি হস্তক্ষেপে শিক্ষক সমাজের মধ্যে যে অসন্তোষ ছড়িয়ে, তা রীতিমতো চিন্তাজনক মনে করছে বিশেষজ্ঞদের একাংশ। এখন সবকিছু মিলিয়ে পরিস্থিতি কোন দিকে যায়! সেদিকেই নজর থাকবে সকলের।\nট্যাগড cr tmc\nপদ হারালেন অনুব্রত – ঘনিষ্ঠ হেভিওয়েট নেতা! চাঞ্চল্য শাসকদলের অন্দরেই!\nসবংয়ে বিজেপি প্রার্থী হিসাবে লকেটকে সরিয়ে ভেসে উঠল আরেক নেত্রীর নাম


বিডিইউ প্রথম বর্ষে ভর্তির মেধাতালিকা প্রকাশ - The Campus Today বিডিইউ প্রথম বর্ষে ভর্তির মেধাতালিকা প্রকাশ - The Campus Today\nবিডিইউ প্রথম বর্ষে ভর্তির মেধাতালিকা প্রকাশ\nআপডেট টাইম সোমবার, ৩১ জানুয়ারী, ২০২২, ৪.৪৬ পিএম\nক্যম্পাস টুডে ডেস্কঃ বঙ্গবন্ধু শেখ মুজিবুর রহমান ডিজিটাল ইউনিভার্সিটি (বিডিইউ) এর ২০২০-২০২১ শিক্ষাবর্ষে স্নাতক (সম্মান) শ্রেণিতে প্রথম বর্ষে ভর্তির প্রথম মেধাতালিকা প্রকাশ করা হয়েছে। আজ সোমবার (৩১ জানুয়ারি) দুপুরে উপাচার্য অধ্যাপক ড. মুনাজ আহমেদ নূরের সভাপতিত্বে অনুষ্ঠিত ভর্তি কমিটির সভা শেষে বিশ্ববিদ্যালয়ের ভর্তি সংক্রান্ত ওয়েবসাইটে (http://admission.bdu.ac.bd) এই মেধাতালিকা প্রকাশ করা হয়।\nএসময় ২০২০-২০২১ শিক্ষাবর্ষের ভর্তি পরীক্ষার টেকনিক্যাল কমিটি উপাচার্য অধ্যাপক ড. মুনাজ আহমেদ নূরের নিকট ফলাফল হস্তান্তর করেন। ভর্তিচ্ছু আবেদনকারীরা বিশ্ববিদ্যালয়ের ভর্তি সংক্রান্ত ওয়েবসাইট থেকে তাদের ফলাফল জানতে পারবেন। এছাড়া আবেদনকারীদের ভর্তি আবেদন ফরমে উল্লেখিত মোবাইল নাম্বারে এসএমএসের মাধ্যমে প্রথম মেধাতালিকার ফলাফল জানিয়ে দেওয়া হয়েছে।\nপ্রথম মেধাতালিকায় স্থানপ্রাপ্ত প্রার্থীগণ আগামী ১ থেকে ৯ ফেব্রুয়ারি পর্যন্ত বিশ্ববিদ্যালয়ের ভর্তি সংক্রান্ত ওয়েবসাইটে (http://admission.bdu.ac.bd) তাদের গুচ্ছভর্তি পরীক্ষার রোল নাম্বার ও পিন নাম্বার এর মাধ্যমে লগইন করে চূড়ান্ত ভর্তি ফরম পূরণ করতে হবে ও অনলাইন ভর্তি ফরমের বিষয় মাইগ্রেশন ফিল্ডে বিষয় মাইগ্রেশন অন/অফ বাটনে ক্লিক করে মাইগ্রেশন চাওয়ার বিষয়টি নিশ্চিত করতে হবে।\nএছাড়া প্রথম মেধাতালিকায় স্থানপ্রাপ্ত প্রার্থীগণকে আগামী ১ থেকে ৯ ফেব্রুয়ারি পর্যন্ত সকাল ১০টা থেকে বিকাল ৫টার মধ্যে (সরকারি ছুটির দিন ব্যতীত) বিশ্ববিদ্যালয়ে উপস্থিত থেকে সকল প্রকার দলিলাদি জমা দিয়ে এবং বিশ্ববিদ্যালয় নির্ধারিত পেমেন্ট গেটওয়ে (এসএসএল কমার্জ এবং ডিবিবিএল রকেট অ্যাপ) এর মাধ্যমে ভর্তি ফি জমা দিয়ে ভর্তি কার্যক্রম সম্পন্ন করতে হবে।\n২০১৮-২০১৯ শিক্ষাবর্ষ থেকে স্নাতক (সম্মান) শ্রেণীতে দুটি অনুষদ ও বিভাগের অধীনে দুটি প্রোগ্রামে শিক্ষা কার্যক্রম পরিচালনা করছে দেশের প্রথম এই ডিজিটাল বিশ্ববিদ্যালয়।\nভর্তি কমিটির সভায় উপাচার্য অধ্যাপক ড. মুনাজ আহমেদ নূর বলেন, ২০২০-২০২১ শিক্ষাবর্ষে স্নাতক (সম্মান) শ্রেণিতে প্রথম বর্ষের ভর্তিতে এবার আমরা সমন্বিত গুচ্ছ পদ্ধতিতে ভর্তি পরীক্ষা নিয়েছিলাম। সেই পরীক্ষা ও প্রার্থীদের এসএসসি এবং এইচএসসি এর ফলাফলের ভিত্তিতে আমরা প্রথম মেধাতালিকা প্রকাশ করেছি। আসন খালি থাকা সাপেক্ষে পরবর্তীতে আরও মেধা তালিকা প্রকাশ করা হবে।\nএ সময় উপাচার্য বলেন, তরুণদের নিয়ে চতুর্থ শিল্পবিপ্লবে নেতৃত্ব দানের স্বপ্ন দেখছেন বঙ্গবন্ধু কন্যা জননেত্রী শেখ হাসিনা ও তার তথ্য ও যোগাযোগ প্রযুক্তি বিষয়ক উপদেষ্টা সজীব ওয়াজেদ জয়। তরুণদের তথ্য ও যোগাযোগ প্রযুক্তি খাতে দক্ষ মানবসম্পদে পরিণত করে বাংলাদেশকে টেকসই ও পরিকল্পিত উন্নয়নের দিকে নিয়ে যেতে বিশ্ববিদ্যালয়টি প্রতিষ্ঠা করেছেন বঙ্গবন্ধু কন্যা।\nজাহাঙ্গীরনগর বিশ্ববিদ্যালয় ভর্তি আবেদন শুরু\nঢাকা বিশ্ববিদ্যালয়ের ভর্তির বিজ্ঞপ্তি প্রকাশ


ডাক্তার নার্সদের নিরাপত্তা দিনডাক্তার নার্সদের নিরাপত্তা দিন\nমতামত | 19th March, 2020 2:20 pm\nফেসবুকে একজন ইন্টার্ন চিকিৎসকের স্ট্যাটাস পড়ছিলাম। কুর্মিটোলা জেনারেল হাসপাতালের অভিজ্ঞতা লিখেছেন তিনি। পড়ার পর রীতিমত গা শিউরে উঠেছে আমার। কুর্মিটোলার এই হাসপাতালটিকে করোনার জন্য সিলেক্টেড বলা হচ্ছে উচ্চমহল থেকে। অথচ সেই হাসপাতালে ডাক্তারদের জন্য মাস্ক, গ্লাভস বা ক্যাপ নেই। অনেক অনুরোধের পর নার্সরা দুয়েকটা মাস্ক দিতে পারেন। হেক্সিসল পর্যন্ত নাকি নেই সেখানে। বোতলে হেক্সিসলের বোতলে স্পিরিট ভরে ব্যবহার করতে হচ্ছে ডাক্তার নার্সদের। আর PPE ( Personal Protection Equipment) এর নাকি দেখাই মেলেনি কখনো করোনার জন্য আলাদাভাবে চিহ্নিত করা এই হাসপাতালে।\nঢাকা মেডিকেল কলেজের একজন শিক্ষকের সাথে কথা হচ্ছিল। ভীষণ সমাজ সচেতন সেই চিকিৎসক অসহায়ত্ব নিয়ে বলছিলেন, করোনার প্রাদুর্ভাব হলে কি ভয়াবহ বিপর্যয়ে পড়বে ডাক্তার-নার্স-ওয়ার্ড বয়-ক্লিনারসহ নন মেডিকেল সব স্টাফরা; যারা কাউন্টারে, গেটে নানা দায়িত্ব পালন করেন। এরই মধ্যে ঢাকা মেডিকেল কলেজের তৃতীয় বর্ষের শিক্ষার্থীরা নিজেদের নিরাপত্তার কথা ভেবে বাড়ি চলে গেছে। পরিস্থিতি ভয়াবহ হলে স্বেচ্ছাসেবী মেডিকেল শিক্ষার্থী পাওয়া কঠিন হতে পারে! সংকট আরো আছে। নন ক্লিনিক্যাল মেডিকেল শিক্ষকদের এখনো কলেজে সশরীরে যাওয়া বাধ্যতামূলক করে রেখেছে প্রশাসন। অথচ তাদের কিন্তু কোনো কাজ নেই এখন! বরং তাদের রিজার্ভ ডাক্তার হিসেবে রাখতে পারলে সেটি সংকটে বড় সাপোর্ট হতে পারে। আর গ্লাভস, মাস্ক বা স্যানিটাইজারের মতো অতি প্রয়োজনীয় জিনিসপত্রের ঘাটতি তো ভয়াবহ। ফলে দেশের সবচে বড় মেডিকেল কলেজ হাসপাতালটি কিন্তু প্রস্তুত নয় আসলে এখনো ।\nএরই মধ্যে মেডিসিন বিভাগের চার চিকিৎসককে কেয়ারেন্টাইন করা হয়েছে। এমন খবরও পাচ্ছি, আতঙ্কে ইন্টার্ন চিকিৎসকরা কেউ কেউ অসুস্থ হয়ে যাচ্ছেন। কারণ তাদের নিরাপত্তার ন্যূনতম কোনো ব্যবস্থা নেই ঢাকা মেডিকেল কলেজ হাসপাতালে। প্রাণের মায়া তো সবারই আছে।\nসকালেই খবর পেলাম, রাজশাহী মেডিকেল কলেজ হাসপাতালের সার্জারি ইউনিটের চিকিৎসকদের জন্য বরাদ্দ সব মাস্ক নিয়ে গেছেন পরিচালক মহোদয়! বলা হয়েছে ইমারজেন্সি কারণে সেগুলো রাখা হচ্ছে! তাহলে বোঝেন অবস্থা। সার্জারির মতো ইউনিটে যদি চিকিৎসকের মাস্ক বা গ্লাভসের মতো অতি প্রয়োজনীয় জিনিস না থাকে, তাহলে তাদের কাছ থেকে সেবা আশা করাটা কতখানি যৌক্তিক?\nঢাকা ও রাজশাহী মেডিকেল কলেজ কিংবা কুর্মিটোলা হাসপাতালের এসব ঘটনা ছোট্ট উদাহরণ মাত্র। সত্যিকার অর্থেই সারাদেশে আমাদের চিকিৎসক নার্সসহ মেডিকেল ও নন মেডিকেল স্বাস্থ্যকর্মীদের নিরাপত্তা দারুণ অবহেলিত। মনে রাখতে হবে, হাসপাতালের সাথে সংশ্লিষ্টদের বাসায় বসে সেবা দেয়ার কোনো সুযোগ নেই। তাই করোনাভাইরাসের প্রাদুর্ভাবের এই সংকটময় সময়ে সবচেয়ে ঝুঁকিতে তারা। আর চিকিৎসক নার্সদের সংক্রমণ হলে সেটি ছড়িয়ে পড়বে হাজার হাজার মানুষের মধ্যে। পরিস্থিতি মোকাবিলায় প্রস্তুতি গ্রহণের যে মাস দু’য়েক সময় পেয়েছিলাম আমরা, সেটি যে অবহেলায় নষ্ট করেছি, তা সম্ভবত প্রমাণিত।\nতাই আজ, এখনি, এই মুহূর্ত থেকে চিকিৎসক, নার্সসহ সংশ্লিষ্টদের নিরাপত্তাকে সর্বোচ্চ অগ্রাধিকার দেয়া জরুরি। ভাইরাস সংক্রমণ ঠেকানোর মতো পোশাক, মাস্ক, গ্লাভস, স্যানিটাইজার, ক্যাপ জরুরি ভিত্তিতে সব হাসপাতালে সরবরাহ করতে না পারলে হয়তো চিকিৎসক নার্সের অভাবে ভয়াবহতম হতে পারে করোনা চিকিৎসা। নীতিনির্ধারকরাও নিশ্চয় পরিস্থিতির ভয়াবহতা অনুধাবন করে কার্যকর উদ্যোগ নেবেন, দ্রুততম সময়ে- সেই প্রত্যাশা।\nআফগানিস্তানে বোমা হামলায় নিহতের সংখ্যা বেড়ে ৫০, আহত ৮৩


PNB scam: নীরব নিয়ে 'সরব' নমো, তারপরই বাতিল মামা-ভাগ্নের পাসপোর্ট! - pnb scam accused niravmodi, mehul choksi’s passport revoked | Eisamay\npnb scam accused niravmodi, mehul choksi’s passport revoked\nনীরব নিয়ে 'সরব' নমো, তারপরই বাতিল মামা-ভাগ্নের পাসপোর্ট!\nEiSamay.Com | Updated: 24 Feb 2018, 05:27:00 PM\n‘জনসাধারণের টাকার লুট সহ্য করা হবে না।’ গতকাল নীরব মোদী কাণ্ডে সরব হয়েছিলেন প্রধানমন্ত্রী মোদী।\nএই সময় ডিজিটাল ডেস্ক: ‘জনসাধারণের টাকার লুট সহ্য করা হবে না।’ গতকাল নীরব মোদী কাণ্ডে সরব হয়েছিলেন প্রধানমন্ত্রী মোদী। PNB দুর্নীতি কাণ্ডে তাঁর সরকার ‘কড়া ব্যবস্থা নিচ্ছে’ বলে জানান তিনি। প্রধানমন্ত্রীর ঘোষণার ২৪ ঘণ্টার মধ্যেই এবার নীরব মোদীর পাসপোর্ট বাতিল করল বিদেশ মন্ত্রক। সংবাদসংস্থা ANI সূত্রে এই খবর মিলেছে।\nনীরব মোদীর পাশাপাশি তাঁর মামা ও গীতাঞ্জলি জেমস-এর কর্তা মেহুল চোকসির পাসপোর্টও বাতিল করা হয়েছে। ₹১১,৩০০ কোটির PNB দুর্নীতিতে নীরব মোদীর সঙ্গে অন্যতম অভিযুক্তদের তালিকায় রয়েছে হিরে ব্যবসায়ী চোকসির নাম।\nPNB দুর্নীতির খবর CBI পর্যন্ত পৌঁছনোর আগেই দেশ ছেড়ে পালিয়েছেন নীরব ও চোকসি। জানা গেছে, জানুয়ারির তৃতীয় সপ্তাহে এই দুর্নীতি সম্পর্কে জানতে পেরেছিল পঞ্জাব ন্যাশনাল ব্যাঙ্ক। ৩০ জানুয়ারি CBI-এর কাছে মামলা দায়ের করা হয়। কিন্তু, তার আগেই দেশ ছাড়েন নীরব মোদী।\nদুর্নীতির বিষয়টি প্রকাশ্যে আসার পরই নীরবের বিরুদ্ধে লুক-আউট নোটিশ জারি করে CBI ও ED। খবর দেওয়া হয় ইন্টারপোলকেও। তবে বর্তমানে নীরব মোদী ও তাঁর মামা মেহুল চোকসির অবস্থান স্পষ্ট নয়। বেশ কিছু সংবাদমাধ্যমে নীরব সুইজারল্যান্ডে রয়েছে বলে প্রকাশ করা হলেও, কেন্দ্রীয় স্বরাষ্ট্র মন্ত্রকের কর্তারা এই নিয়ে মুখ খুলতে নারাজ। তবে তাঁর পাসপোর্ট বাতিল হলে নীরবকে গ্রেপ্তার সুবিধা হবে বলেই আশা নয়াদিল্লির। প্রসঙ্গত, নীরবের দেশ ছাড়ার সময়ই দেশ ছেড়েছেন তাঁর ভাই নিশাল মোদী। তিনি আবার বেলজিয়ামের নাগরিক। নীরব মোদীর স্ত্রী অ্যামি আবার মার্কিন নাগরিক। তাই বেলজিয়াম বা মার্কিন মুলুকেই মিলতে পারে ₹১১,৩০০ কোটির দুর্নীতির অভিযুক্তের।\nতবে নীরব মোদীর হদিশ না পেলেও দেশে তাঁর বিপুল সম্পত্তি বাজেয়াপ্তের কাজ শুরু করে দিয়েছে কেন্দ্রীয় সংস্থাগুলি। তাঁর মধ্যে বাংলো থেকে গাড়ি, এমনকী দামী ঘড়িও রয়েছে। তবে তা দিয়ে PNB-দুর্নীতির টাকা উদ্ধার সম্ভব কিনা সন্দিহান ওয়াকিবহাল মহলের একাংশ।\nনীরব মোদীর ১০ হাজারেরও বেশি বহুমূল্য ঘড়ি বাজেয়াপ্ত! পরের খবর\nপঞ্জাব ন্যাশনাল ব্যাঙ্ক নীরব মোদী PNB scam nirav modi passport Nirav Modi Narendra Modi Mehul Choksi\nWeb Title : pnb scam accused niravmodi, mehul choksi’s passport revoked


বিএনপির কোনো সমস্যা নাই , বিএনপি ইজ ইউনাইটেড – মির্জা ফখরুল বিএনপির কোনো সমস্যা নাই , বিএনপি ইজ ইউনাইটেড – মির্জা ফখরুল – DailyKhaborerAlo | ডেইলী খবরের আলো\nবিএনপির কোনো সমস্যা নাই , বিএনপি ইজ ইউনাইটেড – মির্জা ফখরুল\nদেশ ও জাতি ধংস হয়ে যাচ্ছে বলে মন্তব্য করেছেন বিএনপি মহাসচিব মির্জা ফখরুল ইসলাম আলমগীর। বলেছেন, আপনি যা অর্জন করেছেন সে সমস্ত অধিকার ধংস হয়ে যাচ্ছে, আর আপনারা বলছেন, বিএনপির সমস্যা। বিএনপির কোনো সমস্যা নাই। বিএনপি ইজ ইউনাইটেড। আজ শনিবার দুপুরে জাতীয় প্রেস ক্লাবের তফাজ্জল হোসেন মানিক মিয়া হলরুমে ‘আওয়াজ’ নামের একটি সংগঠন আয়োজিত ‘সহিংসতা ও নারী : বর্তমান প্রেক্ষাপট’ শীর্ষক আলোচনাসভায় প্রধান অতিথির বক্তব্যে তিনি এসব কথা বলেন।\nতিনি বলেন, যে দেশে জনগণের কোনো নিরাপত্তা নেই। যে দেশে সংবিধান সম্মত একটি নির্বাচন করতে গিয়ে রাষ্ট্রযন্ত্রকে ব্যবহার করে দখল করে নেয়া হয়, সেখানে নারী নির্যাতনের মতো বিষয়গুলোর বিচার পাওয়া যাবে এটা মনে করার কোনো কারণ নেই।\nমির্জা আলমগীর বলেন, আমরা সবাই জানি গত দশ বছর ধরে বাংলাদেশে একটি দলের শাসন চলছে।\nতারা ছলে বলে কৌশলে ক্ষমতায় টিকে থাকার জন্য রাষ্ট্রকে পুরোপুরিভাবে ধংস করে দেয়ার উপক্রম করেছে। গত নির্বাচনে দেখলাম অত্যান্ত সচেতনভাবে তাদেরকে ক্ষমতায় নেয়ার জন্য রাষ্ট্রের সকল প্রতিষ্ঠানকে ব্যবহার করেছে। এর চেয়ে ভয়ঙ্কর ব্যাপার আর কিছু হতে পারে না।\nবিএনপি মহাসচিব বলেন, আজকে সংসদ চলছে, এই সংসদ কার কথা বলবে। এই সংসদ কি মহিলাদের ওপর যে নির্যাতন হচ্ছে সে বিষয়ে কথা বলবে? বলবে না, কারণ হচ্ছে তাদের লোকেরাই এই কাজগুলো করছে। তাদের এই সংসদ বসানোর নৈতিক কোনো বৈধতা নেই। কারণ তারা নির্বাচিত নয়। নির্বাচনের নামে গোটা জাতির প্রতি একটি নিষ্ঠুর প্রহসণ হয়েছে।\nতিনি বলেন, আজকে পত্র-পত্রিকা, টেলিভিশনের টকশোগুলোতে তথাকথিত বুদ্ধিজীবীরা বিএনপি আর ঐক্যফ্রন্টের দোষত্রুটি খুঁজে বেড়ান। অথচ আওয়ামী লীগ যে ইচ্ছাকৃতভাবে রাষ্ট্রকে ধংস করে দিল। সংবিধানকে লঙ্ঘন করলো সে বিষয়গুলো বলার সাহস তারা পান না।\nতিনি বলেন, একটা ফ্যাসিবাদ যখন চলে, তার সর্বপ্রথম কাজটা কি থাকে, একটা ভয়ের সৃষ্টি করা, ত্রাস সৃষ্টি করা। সব জনগণের মধ্যে একটা ভীতি ছড়িয়ে দেয়া। এই ভীতিতে বাস-রেস্টুরেন্টে কেউ কথা বলতে চান না। তাদের সফলতা এই জায়গায়, তারা একটি ভয়ভীতি ছড়িয়ে দিয়েছে। ফলে এখন আর কেউ কথাই বলতে চায় না।\nখালেদা জিয়াকে একটি নির্জন কারাগারে আটকে রাখা হয়েছে অভিযোগ করে তিনি বলেন, এটা কি তার প্রাপ্য। তিনি জামিন পেয়েছেন কিন্তু তাকে তা দেয়া হচ্ছে না। এখন পর্যন্ত আমাদের দলের নেতাকর্মীদের বিরুদ্ধে ৯৮ হাজার মামলায় ২৭ লাখ আসামী করা হয়েছে।\nতিনি বলেন, আজকে সাধারণ মানুষকে সঙ্গে নিয়ে এই অন্যায়ের প্রতিবাদ করতে হবে। ন্যায়কে প্রতিষ্ঠিত করতে হবে। আপনারা ভয় পাবেন না, সারাদেশের মানুষ আপনাদের সঙ্গে আছে। বড় কাজ আওয়ামী লীগ জনগণের কাছ থেকে চীর দিনের জন্য চলে গেছে। সুতরাং এখন সাহস নিয়ে লড়াই করতে হবে।\nবিএনপির ভাইস চেয়ারম্যান সেলিমা রহমানের সভাপতিত্বে অনুষ্ঠানে মূল প্রবন্ধ উপস্থাপন করেন বিএনপি চেয়ারপারসনের উপদেষ্টা প্রফেসর সাহিদা রফিক। অন্যদের মধ্যে বক্তব্য দেন, প্রফেসর ড. দিলারা চৌধুরী, প্রফেসর ড. তাজমেরী ইসলাম, বিএনপির সাংগঠনিক সম্পাদক বিলকিস জাহান শিরিন, মহিলা দলের সভাপতি আফরোজা আব্বাস, বিএনপির নির্বাহী কমিটির সদস্য আবু নাসের মোহাম্মদ রহমাতুল্লাহ, বিলকিস ইসলাম প্রমুখ।


দূর্গা পুজোতে, পতিতালয়ের মাটি ব্যাবহারের কারণ\nদুর্গা পুজো বাঙালির শ্রেষ্ঠ উৎসব। এই পুজো করতে প্রয়োজন হয় প্রচুর আয়োজনের। তার মধ্যে একটি বিশেষ আয়োজন হোল প্রতিমা মূর্তি তৈরি করা, এবং সেখানেই রয়েছে বিশেষ চমক। দুর্গা পুজোয় দেবীর মূর্তি তৈরির কাজে যে মাটি ব্যবহৃত হয়, তাতে রাজদরবারের মাটি, চৌমাথার মাটি, গজদন্ত মৃত্তিকা, নদীর দুই তীরের মাটি, গঙ্গামাটি যেমন ব্যবহার করা হয়, তেমনই ব্যবহার করা হয় বেশ্যালয় বা পতিতালয়েরও মাটি। পতিতাদের তো আমরা সমাজের মূল স্রোত থেকে দূরে সরিয়ে রাখতেই অভ্যস্ত। এমনকি শহরের চৌহদ্দি থেকেও তাদের দূরে সরিয়ে রাখার সবরকম বন্দোবস্ত করা হয়েছে। তাও কেন দুর্গা মূর্তি তৈরির মাটিতে থাকে পতিতা পল্লীর স্পর্শ? সেই তথ্যই আজ আমরা জানবো।\nকথিত আছে পুরুষ যখন কোনো পতিতার বাড়ি গিয়ে যৌনাচার করে, তখন তার জীবনের সমস্ত পুন্য পতিতার বাড়ির মাটিতে স্থান পায় বলে মনে করা হয়ে থাকে। এবং এর পরিবর্তে পুরুষ পতিতার ঘর থেকে নিয়ে আসে পাপ। বহু পুরুষের পুন্যে তাই পতিতাদের বাড়ির মাটি পরিপূর্ণ থাকে বলে মনে করা হয়। এই কারণেই দুর্গা পুজোর মতো পবিত্র কাজে পতিতা পল্লীর মাটি ব্যবহার করা হয়ে থাকে।\nহসপিটালে শুয়ে প্ল্যাস্টারে ঢাকা শরীরটা নিজের মতন করে ভালোবাসতে শুরু করল ফ্রিদা কোহলো\nএরকমও কিছু কাহিনী আছে যেইখানে বলা হয় মানুষের কামনা, বাসনা, লালসা, লোভ, কদর্যতাকে পতিতারা নিজের মধ্যে ধারণ করে নিজেকে অশুদ্ধ, অপবিত্র করে সমাজকে পবিত্র, পরিশুদ্ধ রাখে, সমাজের নৈতিকতাকে তারা একভাবে বজায় রাখতে সাহায্য করে। তাই দেবী পুজোর মূর্তি তৈরিতে পল্লী সমাজের মাটি গ্রহণ করা আদতে তাদেরই খানিক সম্মান দেখানো হয়! তাছাড়া হিন্দু পুরাণে বিশ্বাস করা হয়ে থাকে যে পতিতাদের ক্ষমতা নাকি দেবতাদের থেকেও বেশী। কারণ ঋষি বিশ্বামিত্র যখন ইন্দ্রত্ব লাভের জন্য কঠোর তপস্যায় ব্রতী হয়েছিলেন, তখন তাঁর ধ্যান ভঙ্গ করার জন্য দেবরাজ ইন্দ্র মেনকাকে পাঠান। মেনকার নৃত্যের ফলে বিশ্বামিত্রের ধ্যান ভঙ্গ হয়। ফলে দেবরাজ ইন্দ্র সর্বশক্তিমান হয়েও যা পারলেন না, মেনকা সামান্য নারী হয়ে তা হেলায় করেছিলেন!\nমা দুর্গা যেহেতু সমগ্র নারীশক্তিরই প্রতীক, তাই পতিতাকেও এখানে সমগ্র নারীজাতিরই এক অঙ্গ হিসেবে দেখা হয়। তাই দুর্গাপুজোয় অষ্টকন্যার ঘরের মাটি নেওয়ার পর নবম কন্যা হিসেবে পতিতালয়ের মাটি মূর্তি তৈরির সময় ব্যবহার করা হয়। এই নবকন্যা হলেন (১) নর্তকী/ অভিনেত্রী, (২) কাপালিক, (৩) ধোপানী, (৪) নাপিতানি, (৫) ব্রাহ্মণী, (৬) শূদ্রাণী, (৭) গোয়ালিনী, (৮) মালিনী ও (৯) পতিতা। আর দুর্গাপুজোর মূল উদ্দেশ্য যেহেতু সমস্ত নারীজাতিকেই সম্মান দেখান, তাই পতিতাকেও এখানে সম্মান দেখানোর রীতি চলে আসছে।\nএর থেকেই আমরা জানতে পারি কেন পতিতালয় থেকে দুর্গামূর্তি তৈরির মাটি নেওয়ার চল প্রচলিত আছে সমস্ত কিছুকে উপেক্ষা করে।


যেসব কাজে মিলবে দান-সাদকার সাওয়াব - Positivenews.com.bd\nSaturday, July 24, 2021, 7:14 : pm\nনীড়/Breaking/যেসব কাজে মিলবে দান-সাদকার সাওয়াব\nMD MohiuddinJune 17, 2021, 3:39 pm\nঅর্থ না থাকলেও দান-সাদকার সাওয়াব পাওয়া যায় বলেছেন স্বয়ং বিশ্বনবি। তিনি হাদিসের বিভিন্ন বর্ণনায় তা তুলে ধরেছেন। আবার দান-সাদকায় মেলে দুনিয়া ও পরকালের অনেক গুরুত্বপূর্ণ ফজিলত ও মর্যাদা। কিন্তু কীভাবে পাওয়া যাবে দান-সাদকার এসব সাওয়াব ও ফজিলত?\nআল্লাহর দেওয়া জীবিকা থেকে তারই পথে দান-সাদকা করার কথা এসেছে কুরআনে। আল্লাহ তাআলা বারবার তারই পথে খরচ করার কথা বলেছেন। যারা সম্পদের মালিক তাদের জন্য দান-সাদকা করা সহজ ও সাওয়াবের কাজ। তবে অর্থ না থাকলেও দান-সাদকার সাওয়াব ও ফজিলত পারওয়ার সুযোগ রয়েছে।\nদান-সাদকার বিশেষ ফজিলত\nযারা আল্লাহর পথে ব্যয় করে তারাই মুত্তাকি। কুরআনুল কারিমে মুত্তাকি মানুষের পরিচয় তুলে ধরতে গিয়ে আল্লাহ তাআলা বলেন-\n‘মুত্তাকি তারাই; যারা অদৃশ্য বিষয়ের উপর বিশ্বাস স্থাপন করে এবং নামাজ প্রতিষ্ঠা করে। আর আমি তাদেরকে যে রিজিক দান করেছি তা থেকে ব্যয় করে।’ (সুরা বাকারা : আয়াত ২-৩)\nহাদিসের একাধিক বর্ণনায় দুনিয়া ও পরকালে দান-সাদকার বিশেষ ৫টি সাওয়াব ও ফজিলত বর্ণিত হয়েছে। তাহলো-\n১. ‘দান-সাদকা মানুষের গোনাহের কাফফারা।’ (বুখারি)\n২. দান-সাদকায় মাল ও সম্পদের বরকত হয়।’ (বুখারি)\n৩. দান-সাদকার আমলে ভয়ংকর মৃত্যু থেকে মুক্তি পায় মানুষ।’ (তিরমিজি)\n৪. দান-সাদকার আমলেই আল্লাহর আরশের ছায়ায় ধন্য হবে মানুষ।’ (বুখারি)\n৫. দান-সাদকার আমলকারী বিশেষ দরজা দিয়ে জান্নাতে প্রবেশ করবে।’ (বুখারি)\nদান-সাদকার সাওয়াব ও ফজিলত পাওয়ার উপায়\nযাদের অর্থ-সম্পদ নেই বা থাকলেও পর্যাপ্ত নেই; চাইলে তারাও কর্মের মাধ্যমে দান-সাদকার সাওয়াব ও ফজিলত পেয়ে ধন্য হওয়ার সুযোগ আছে। হাদিসে পাকে এমন অনেক বর্ণনা পাওয়া যায়; যেখানে রাসুলুল্লাহ সল্লাল্লাহু আলাইহি ওয়া সাল্লাম তা এভাবে বর্ণনা করেছেন-\n১. ‘তোমার হাস্যোজ্জ্বল মুখ নিয়ে তোমার ভাইয়ের সামনে উপস্থিত হওয়া তোমার জন্য সাদকাস্বরূপ।’\n২. ‘তোমার সৎকাজের আদেশ এবং অসৎকাজ থেকে বিরত থাকার নির্দেশও তোমার জন্য সাদকাস্বরূপ।’\n৩. ‘পথহারা লোককে পথের সন্ধান দেওয়া তোমার জন্য সাদকাস্বরূপ।’\n৪. স্বল্প দৃষ্টি সম্পন্ন ব্যক্তিকে সঠিক পথ দেখিয়ে দেওয়া তোমার জন্য সাদকাস্বরূপ। অর্থাৎ দৃষ্টিহীনকে পথ দেখানোও সাদকা)’\n৫. চলার পথে পড়ে থাকা পাথর, কাঁটা ও হাড় বা কষ্টদায়ক বস্তু সরানোও তোমার জন্য সাদকাস্বরূপ।’\n৬. ‘নিজ বালতি দিয়ে পানি তুলে তোমার ভাইয়ের বালতিতে পানি ঢেলে দেওয়াও তোমার জন্য সাদকাস্বরূপ।’\n৭. কাউকে পানি পান করানোর চেয়ে বেশি নেকি আর কোনো সাদকাতে নেই।’\n৮. তাসবিহ পড়াও সাদকা। যেমন-\n> ‘একবার ‘সুবহানাল্লাহ’ বলাও একটি সাদকাহ।\n> ‘একবার ‘আলহামদুলিল্লাহ’ বলাও একটি সাদকাহ।\n> ‘একবার ‘আল্লাহু আকবার’ বলাও একটি সাদকাহ।\n> একবার ‘লা ইলাহা ইল্লাল্লাহ’ বলাও একটি সাদাকাহ।\n৯. নিজ হাতে লাগানো গাছের পাতা, ফল কোনো প্রাণীকে খাওয়ানোও একটি সাদকাহ।\n১০. কাউকে একটি বোঝা তার বাহনে তুলে দিতে সহযোগিতা করা একটি সদাকাহ।\n১১. কাউকে একটি বোঝা তার বাহন থেকে ওঠাতে বা নামাতে সহযোগিতা করাও একটি সাদকাহ।\n১২. বিবাদমান দুই ব্যক্তির মাঝে মিমাংশা করাও একটি সাদকাহ।\n১৩. মানুষের সঙ্গে উত্তম কথা বলাও একটি সাদকাহ।\n১৪. নামাজের জন্য মসজিদের পথে যাওয়ার সময় প্রতিটি পদক্ষেপও একটি সাদকাহ।\nআল্লাহ তাআলা মুসলিম উম্মাহকে বেশি বেশি দান-সাদকার করার তাওফিক দান করুন। সম্পদ না থাকলে কাজের মাধ্যমে হলেও দান-সাদকার সাওয়াব ও উল্লেখিত বিশেষ ফজিলতগুলো পাওয়ার সর্বাত্মক চেষ্টা করার তাওফিক দান করুন। আমিন।


সুরমানিউজ টুয়েন্টিফোর ডটকম | বিশ্বনাথে প্রেমিকার সাথে অভিমান করে ছাত্রলীগ নেতার আত্মহত্যা!\nবিশ্বনাথে প্রেমিকার সাথে অভিমান করে ছাত্রলীগ নেতার আত্মহত্যা!\nপ্রকাশিত হয়েছে : ৫:৩৯:৫৭,অপরাহ্ন ০১ অক্টোবর ২০১৯\nবিশ্বনাথে প্রেমিকার সাথে অভিমান করে উপজেলা ছাত্রলীগের সহ সভাপতি শিপন আলী (২৫) আত্মহত্যা করেছে। সে উপজেলার দৌলতপুর ইউনিয়নের দুর্যাকাপন গ্রামের ফজর আলীর ছেলে।\nসোমবার দিবাগত রাতে উপজেলা সদরের টিএনটি রোডস্থ একটি বাসায় সে আত্মহত্যা করেছে বলে জানাযায়। প্রেমিকার সঙ্গে অভিমান করে সে আত্মহত‌্যা করেছে বলে ধারণা করা হচ্ছে।\nবিষয়টি নিশ্চিত করে উপজেলা ছাত্রলীগের সভাপতি শীতল বৈদ্য জানান, শিপন আলী সোমবার রাতে এক বন্ধুর বাসায় খাবার খেয়ে উপজেলা সদরের টিএনটি রোডস্থ তার বোনের ভাড়াটিয়ে বাসায় চলে যায়। বোনের বাসা একা থাকায় রাতে সে সেখানে অবস্থান করে এবং মোবাইল ফোনে তার প্রেমিকার সঙ্গে কথা বলতে থাকে।\nএকপর্যায়ে সে গলায় কাপড় পেছিয়ে আত্মহত্যা করে। রাত সাড়ে ১১টায় একটি অপরিচিত নাম্বার থেকে শিপন মিয়ার ভাই ওমান যাত্রী লিটন মিয়াকে (ঢাকা বিমান বন্দরে অবস্থানরত) একটি মেয়ে ফোন করে বলে শিপন আত্মহত্যা করেছে। এই সংবাদটি সাথে সাথে লিটন তার পরিবারের সদস্যদের জানান।\nখবর পেয়ে স্থানীয় লোকজনদের সহযোগীতায় থানা পুলিশ বাসার দরজা ভেঙে শিপনকে উদ্ধার করে। এরপর শিপন মিয়াকে সিলেট নর্থ ইস্ট মেডিকেল কলেজ হাসপাতালে নিয়ে যাওয়া হলে কর্তব্যরত চিকিৎসক তাকে মৃত ঘোষণা করেন। ধারণা করা হচ্ছে প্রেমিকার সঙ্গে অভিমান করে সে আত্মহত্যা করেছে।\nএব্যাপারে বিশ্বনাথ থানার ভারপ্রাপ্ত কর্মকর্তা (ওসি) মো. শামীম মূসা বলেন, ময়না তদন্তের জন্য সিলেট ওসমানী মেডিকেল কলেজ মর্গে লাশ প্রেরণ করা হয়েছে। আত্মহত্যার সঠিক কারণ এখনো জানা যায়নি।


কারবালার শোককে শক্তিতে রূপান্তর করা\nপ্রকাশ: মঙ্গলবার, ১০ সেপ্টেম্বর, ২০১৯, ১২:০০ এএম | প্রিন্ট সংস্করণ Count : 91\nমহররম একটি আরবি শব্দ। আভিধানিক অর্থ ‘সম্মানিত’। এটি হিজরি বর্ষের প্রথম মাস। সম্মানিত এ মাসটি হিজরতের উৎসর্গিত আদর্শে লালিত প্রতিটি মুমিনের দৃষ্টিতে। এ মাসের দশ তারিখে পালিত হয় পবিত্র আশুরা। আশুরা শব্দটিও আরবি। বাংলা অর্থ দশম। আশুরা শুধু একটি দিবসের নামই নয়, পৃথিবীর ইতিহাসে এটি একটি স্মরণীয় দিন বলেও বিবেচিত। যা মুসলিম জাতির জন্য অত্যন্ত গুরুত্বপূর্ণ ও তাৎপর্যমÐিত। হজরত হোসাইন (রা.)-এর শাহাদাতবরণসহ ইসলামের ইতিহাসে এ দিনে ঘটে যাওয়া অসংখ্য কাহিনি আজও উজ্জ্বল হয়ে আছে। থাকবে চিরদিন।\nহিজরি ৬০ সালের ১০ মহররম কারবালার প্রান্তরে মহানবীর দৌহিত্র হজরত হোসাইনকে (রা.) মর্মান্তিকভাবে শহীদ করার ঘটনাÑ সত্যিই প্রতিটি মুমিনের গা শিউরে ওঠার মতো। সেই রক্তক্ষয়ী বেদনাবিধুর হৃদয়বিদারক ঘটনা মুসলিম জাতির সর্বাধিক বিয়োগান্তুক ট্র্যাজেডির অন্যতম। বিশ^ মুসলিমের কাছে ঐতিহ্যমÐিত আশুরার দিনে অত্যাচারী ইয়াজিদ মানুষের জীবনের আনন্দকে হত্যা করতে চেয়েছিল। চেয়েছিল পবিত্রতাকে কলুষিত করতে। কিন্তু পাষাণ হৃদয়ের শিমারের খঞ্জর হজরত হোসাইন (রা.)-এর শিরচ্ছেদ করলেও মানুষের মহত্ত¡ আর মহানুবতাকে হত্যা করতে পারেনি। বরং হক-বাতিলের আমৃত্যু জিহাদ অব্যাহত রাখার উজ্জ্বল দৃষ্টান্ত হয়ে আছে কারবালার এ মর্মস্পর্শী ঘটনা। ত্যাগ ও তিতিক্ষার নজিরবিহীন দৃষ্টান্ত স্থাপন করেছেন নবীদৌহিত্র হজরত হোসাইন (রা.)। সেদিন হকেরই বিজয় হয়েছিল। ফলে ইতিহাসের সোনালি পাতায় ভাস্মর হয়ে আছে হোসাইনী আদর্শ। তাই প্রতিবছর আশুরা আসে তরতাজা হয়ে।\nপবিত্র আশুরার ইতিহাস পর্যালোচনা করলে এ কথা বুঝে আসে, আশুরা একদিকে যেমন আনন্দের, অন্যদিকে বিষাদ ও বেদনার দিনও বটে। কিন্তু তাই বলে আমাদের সীমা লঙ্ঘন করা উচিত নয়। অত্যন্ত পরিতাপের বিষয় হচ্ছে, এক শ্রেণির ইতিহাস অজ্ঞ বিদআতিরা এ দিনটিকে শুধু বিষাদ ও বেদনার দিন হিসেবেই জানে। তাদের মতে, রক্তঝরা মাতম করার নামই আশুরা। তারা আশুরা দিবসের প্রকৃত মর্যাদা, ফজিলত ও আসল মূল্যবোধকে উপেক্ষা করে বিজাতীয় স্টাইলে কারবালা সংক্রান্ত নানা রুসুম-রেওয়াজের অবতরণা করে থাকে এদিনে। তাদের কর্মকাÐের কোনোটি বেদআতি, কোনোটি শিরিকি, কোনোটি কুফুরি পর্যায়ে হয়ে থাকে!\nএ দিনে শিয়াদের মাতম মিছিলে প্রভাবিত হয়ে অনেক সাধারণ মুসলমানও মনে করেনÑ আশুরার মর্যাদা বুঝি হজরত হোসাইন (রা.)-এর শাহাদাতকে কেন্দ্র করেই। কিন্তু আমাদের বুঝতে হবেÑ রক্তঝরা বদনর‌্যালি দিয়ে মাতম করার দিন আশুরা নয়। আশুরা হচ্ছে শুকরিয়া আদায়ের দিন। রোজা-নামাজ, দান সদকা করার মাধ্যমে শহিদি আত্মার মাগফিরাত কামনার দিন। আশুরা আদর্শিক বিজয় আর শোককে অন্যায়ের বিরুদ্ধে শক্তিতে রূপান্তরিত করার দিন। যে আদর্শ সমুন্নত রাখার লক্ষ্যে কারবালার লোমহর্ষক ও হৃদয়বিদারক ঘটনা সংঘটিত হয়েছিলÑ সে আদর্শ ও ইসলামী মূল্যবোধ জাগ্রত করার শপথ গ্রহণের দিন আশুরা। এ জাতি যে বিশে^ সত্য-ন্যায়ের শাসন কায়েম করে নেতৃত্ব দিতে চেয়েছেÑতারই উজ্জ্বল দৃষ্টান্ত কারবালার ইতিহাস।\nবিশ^ মুসলিম জাতির কাছে এ দিনের গুরুত্ব ঐতিহাসিক প্রেক্ষাপট থেকে যেমন রয়েছেÑ রয়েছে ধর্মীয় দিক থেকেও। অতএব, মহানবীর উম্মত হিসেবে প্রতিটি মুসলমানের কর্তব্য হবে আশুরা দিবসের অনূচিত সব কুসংস্কার পরিত্যাগ করে নবী করিম (সা.) নির্দেশিত রোজা পালন আর দান-সদকা করার মাধ্যমে বরকতময় এদিনের সুফল লাভ করা। কবি বলেছেনÑ\n‘ফিরে এলো আজ সেই মহররম মাহিনা